open-index/open-wikipedia-markdown huggingface dataset:
劉劭

**劉劭**字**孔才**。廣平邯鄲人也。漢獻帝建安中，事曹操。郗慮辟之。拜太子舍人。遷秘書郎。魏文帝黃初中，爲尚書郎、散騎侍郎。奉敕修《皇覽》。蓋中華第一類書也。魏明帝時爲陳留太守。拜騎都尉。與庾嶷、荀詵共定新律。孫權私授遼東公孫淵燕王之號，魏將罪淵，劭以淵前世有功於魏，執不可。後淵果斬吳使。奉敕作《許都賦》、《洛都賦》。諷明帝營宮室而勞群下。齊王芳正始中卒。贈光祿勛。有著作如《法論》、《人物志》凡百餘篇。
## 據
*《三國志卷二十一》
真平王

**新羅真平王**諱**白凈**，乃新羅國第廿六代王。真興王孫，真智王侄。

元年（陳太建十一年）八月封同母弟金伯飯爲真正葛文王，金國飯爲真安葛文王。

六年二月改元建福，八年置禮部，王以興與善其國典章制誥，權位五十四年，諡真平，無嗣子，其女善德王繼之。

建福四十一年，受唐高祖冊封為樂浪郡王、新羅王。
出雲國

**出雲**，日本令制國也。屬山陰道。別稱雲州。領十郡七十八鄉。國造千家氏、北島氏。治意宇郡。倭人以此國爲神明之所居，每歲十月，諸國稱神無月，出雲稱神在月。一宮為出雲大社。

《日本國志》曰、東至伯耆，西至石見，南至備後，北至海，東西凡一十七里餘，南北凡一十五里。山嶺層疊，亙於南方，與山陽有背脊之分，西連石見，北方地勢狹長橫出，東對伯耆而抱大海。西方帶湖、松江在湖海之中央，市廛鱗次，湖山映帶，山陰第一之勝地也。風俗柔靡。郡數凡一十：村數兩百七十四，町數七。日島根、村數五十六，町數二。能義、村數九十六，町數二。意宇、村數四十七。秋鹿、村數二十四。簷縫、村數三十六，町數一。出雲、村數三十二。大原、村數六十五。仁多、村數七十一。神五，町數二。飯石。村數六十二。田圃凡二萬二千八百一十町三段九畝六步七厘二毫。其山嶽有嵩山、古名布自枳尾高山，在島根郡，高凡二千七百尺。船通山、古名鳥上山，又稱簸河上，在仁多郡，並跨伯耆，高三千餘尺。彌山、古名出-Z-御崎山，在神門郡，高三千六百尺。弗經山、亦在出雲郡，高一千七百五十尺，古神名火四山之一也。朝日山。在秋鹿郡，高二千三百尺，亦古名火四山之一也。其河渠有大國、一名簸川，發源仁多郡船通山，合龜石谷之水西流為橫田，又合室原國西北流，容龜嵩)馬木國、阿井等諸流為斐伊國，至湯村又北流，經飯石、大原二郡之界，合飯石郡深野)三刀屋國、大原郡久野川、阿用國、牛尾川，至神原村西流，及出雲郡出西村又北折，分派為新川，更東向至出雲郡阪田村，合二流而共入實道湖。長凡二十里十一町，闊二町三十間。神一名乙立川，又名古志川，有二源，一出飯石郡琴引山，名小田，西流；一出同郡女龜山，名赤名國，北流。共至上來島村而相合，又西北流合頓原國，西流經獅子村北流入神門郡，合吉野伊佐)、東村川等水，自八幡原村而東南繞，複入飯石郡煙川，再入神門郡經乙立村東北流，合小野)、稗原，及馬木村又西北至西園村，北折而入海。長J吧-t-九里五町，闊一町二十間。其湖沼有中海。古名意宇海，周回十六里十一町五十二間，深三仞或至四仞半。
桓玄

**桓玄**字**敬道**。譙國龍亢人也。晉季權臣，自立爲皇帝。國號楚。置百官，屬僚佐。卒爲劉裕所敗。玄爲南康宣武公溫第六子。溫薨，襲爵南郡公。世或號之**桓南郡**。
## 早歲
玄年二十三，拜太子洗馬。除義興太守。去官。燕居荊州數歲。時太原王國寶附會稽王道子，擅權於中。謀削藩鎮。青、兗二州刺史王恭患之。乃移書州郡，共舉義討國寶。玄時與殷仲堪在荊州，遂響應之。國寶既受戮，玄自求鎮廣州。隆安元年，以玄都督交廣二州、建威將軍、平越中郎將、廣州刺史、假節。玄不之官，仍留荊州。王恭討譙王尚之、江州刺史王愉，玄復應之。恭將劉牢之叛恭，事敗。恭死之。玄代其眾。請朝廷誅尚之、牢之等。司馬道子、司馬元顯懼，宥玄從弟脩并其黨殷仲堪。玄乃罷。
## 在荊
加都督荊州四郡。玄勢既大，爲殷仲堪、楊佺期所忌。日久隙益多，遂不相容。北人姚興犯洛陽，佺期陽爲守禦，陰謀擊玄。惟仲堪無定志，故謀乃息。會荊州大水，玄乘機擊仲堪。仲堪、佺期并爲玄所害。由是總領荊襄。都督荊司雍秦梁益寧七州、後將軍、荊州刺史、假節。玄求領江州，乃授江州刺史。時朝廷內患孫恩，外患北狄，玄凡有所請多從之。乃自置郡縣、僚佐以豐羽翼。
## 入京
元興元年，玄聞司馬元顯欲討己，遂自江陵犯石頭。名討元顯。下尋陽。敗司馬尚之於姑孰，劉牢之降。至新亭，元顯不戰而潰。玄入石頭。流司馬道子，殺元顯於市。盡誅道子、元顯之黨。大赦，改元大亨。自領平西將軍、豫州刺史。拜太尉。事畢，出鎮姑孰。懸執朝政。加封豫章、桂陽公。元興二年，篡奪之心益著。拜相國，封楚王。受九錫。置官署。冬十一月，禮制一如天子。玄命晉帝禪位，即位於姑孰。國號楚，改元建始，復改永始。遷晉皇帝居尋陽。追其父溫爲宣武皇帝。
## 覆亡
玄僭偽爲帝，人心未服。劉裕、劉毅、何無忌舉兵擊之。玄數爲劉裕所敗，裕遂入石頭。玄攜妻子船奔。由尋陽至江陵。其眾復振。統軍二萬。復自江陵東征。與劉毅戰於崢嶸洲，晉軍大破玄，其眾四散，玄走歸江陵。其下屯騎校尉毛脩之，晉益州刺史毛璩侄也。脩之勸玄入蜀。玄從之。遂爲璩從孫毛祐之、費恬所害。年三十六。子昇，晉斬之江陵。從弟桓謙代領其眾。謚**武悼皇帝**。

## 據
*《晉書卷九十九》
張勳

**張勳**，初名和，字少軒，號松壽老人，江西宜昌奉新人也。

咸豐四年十月廿五，誕於江西宜昌奉新縣。幼孤，貧苦無狀。光緒十年，法蘭西寇安南，清廷欲救。勳聞之，乃投廣西提督蘇元春麾下，為參將。二十年，日本寇朝鮮，隨四川提督宋慶調駐奉天。二十一年，投袁世凱。為新建陸軍工程營管帶，行營中軍。時山東拳匪為亂，從征，有功。二十五年，擢總兵。二十七年，充宿衛端門御前護衛。及遜帝立，擢江南提督，駐南京。三年，粵匪作亂，勳以陸軍第九鎮新軍抗之，擢授江蘇巡撫，兼署兩江總督、南洋大臣。

及清帝遜位，民國初立。勳謀復清室，乃於十二月廿六，以兵六千，合安徽布政使倪嗣沖之眾，據津浦鐵路以擊南京，穎州、盱眙、亳州、宿遷、正陽關、宿州、固鎮、壽州皆陷。事聞廣東，北伐軍委李濟深為司令，林震為前敵總指揮，渡江北上以救之。民國元年二月三日，敗勳於固鎮，勳走徐州，遣使求和。二月十日，勳使者與北伐軍會於符離集車站，謀談判，不果。北伐軍克徐州。勳走兗州，復奔濟南。

民國二年，大總統袁世凱立，改所部曰武衛前軍，駐兗州。勳忠於清室，猶留髮，以表其忠，時人呼曰「辮帥」。所部亦留髮辮，號曰「辮子軍」。四年，袁氏篡國稱帝，改國號爲中華帝國，以明年為洪憲元年。授定武上將軍、江蘇督軍、一等公，駐徐州。國人聞袁氏竊國，大譁，莫之服也。蔡鍔舉兵於雲南，革命黨亦為亂，據南京。勳伐南京，縱兵搶掠，屠民數千。及袁氏亡，勳立北洋七省同盟，自號曰安徽督軍，謀復清室。

民國六年六月，聞大總統黎元洪與國務總理段祺瑞有隙，乃託以斡旋之名，舉兵入京，解散國會。元洪走日本使館。七月一日，勳擁遜帝復辟，授議政大臣、直隸總督、北洋大臣。十二日，祺瑞以「討逆軍」入京靖亂，勳走荷蘭使館。遜帝退位，勳為首逆，畫影通緝。乃奔天津德租界。七年三月，以時事多艱，人才難得，行特赦。勳蟄居於天津德租界六號寓所。十二年九月十二，薨，壽六十八。遜帝聞之，諡曰忠武。
分類:中華民國列傳
孫眉

**孫眉**，字**德彰**，號**壽屏**，清廣東香山縣翠亨村人，咸豐四年十一月十七生，父孫達成，次弟早逝，季弟孫文。眉業商於夏威夷都檀香山，閒兼力農。

同治十年，同鄉人赴檀香山謀事，初為農工，後置地於檀香山府，以己力墾拓，營商有成，據茂宜島地六千英畝，養牛、馬、豬等數萬，僱工百多人，檀人時稱之「茂宜王」。
秦非子

**秦非子**，**嬴**姓，諱**非子**，大駱之子也。號**秦嬴**，伯益之後，商臣惡來五世孫，周諸侯秦開國之君，犬丘人。

## 傳
### 善於養馬
秦非子，帝顓頊之裔孫。其先祖曰伯益，佐舜馴眾鳥獸，帝賜之以**嬴**姓。數傳至造父，以平徐偃王之亂，周穆王封於趙城，造父之族遂以為氏，謂**趙**氏，即為嬴姓、趙氏。

周孝王時，非子居於犬丘，好馬畜，善養之。孝王為興王室，禦戎狄之侵，擇汧、渭間沃壤之地而飼馬。周孝王以此為重，每歲必閱之。

周孝王聞非子善馭馬，遂令養馬之小臣帶非子來見。周孝王問於圉道，非子應如對，夫馬之養牧，皆為王悅，遂使非子飼馬於汧、渭間。

### 賜封秦地
非子受命，盡其職。不數年，馬益蕃。所養之馬，皆雄峻絕倫。周孝王歲而大悅。周孝王欲使非子嗣父大駱之宗脈，以旌非子之功。申侯之女為大駱之妻，生有子曰成，為大駱之宗脈。

申侯乃說於周孝王曰：「昔，我先於驪山生一女，為戎胥軒之妻，生中潏，因有親，而中潏宗周，護衛西垂，西垂乃和。今以女妻大駱，生嫡子成。申、駱重婚姻，西戎來服，故王有其位。乞熟思。」周孝王遂曰：「昔伯翳為舜主畜，繁殖甚好。故封有地，賜姓嬴。今其後人亦為我養馬，則吾分其地，以為一屬國。」乃以秦地賜與非子，使復續嬴氏之祀，號曰**秦嬴**。亦不廢申侯女之子成為大駱之宗脈，以與戎和。

夷王十二年，非子薨，其子秦侯繼秦君。

## 宗室
### 先祖
*先祖：伯益
**五世祖：惡來
***高祖：女防
****曾祖：旁皋

### 祖
太幾

### 父母
*父：大駱
*嫡母：申女，申侯之女

### 兄弟
成：申女所生

### 子
秦侯

## 引據
司馬遷《史記·卷五·秦本紀第五》

分類:秦本紀
劉銘傳

**劉銘傳**，字**省三**，清安徽合肥人。少有大志。咸豐四年，太平天國陷廬州，鄉團築堡自衞。其父惠世為他堡豪者所辱，銘傳年十八，追數里殺之，自是為諸團所推重。從官軍克六安，援壽州，獎敘千總。

同治元年，李鴻章募淮軍援江蘇，銘傳率練勇從至上海，號銘字營。招撫南匯降敵吳建瀛、劉玉林眾四千人，簡精銳隸其軍。敵由川沙來犯，擊敗之，連克奉賢、金山衞，累功擢參將，賜號驃勇巴圖魯。又破敵野雞墩、四江口，擢副將。太平天國常熟守軍以城降，被圍。二年春，銘傳會諸軍克福山，大破敵，解常熟圍，以總兵記名。進規江陰，楊厙為沿江要衝，悍敵堅守，銘傳會黃翼升水師進攻，敵由無錫、江陰兩路來援，迭受創退。李秀成糾眾十餘萬分水陸復來援，銘傳力戰敗之。七月，乘勝攻江陰，擒斬二萬，克其城，以提督記名。尋復無錫，加頭品頂戴。是年冬，進攻常州，敗敵於奔牛鎮。敵目邵小雙降，令扼丹陽。援敵以輪舟至，犯奔牛，以掣圍城之師，奮擊，破三十餘壘，毀其舟。三年春，合圍，破闉而入，擒斬敵首陳坤書，克常州，賜黃馬褂。進屯句容，江寧尋下，餘黨擁洪福瑱踞廣德，會諸軍擊走之。

四年，曾國藩督師剿捻軍，主用淮軍。淮軍自程學啟歿後，銘傳為諸將冠。調駐濟寧，尋分重兵為四鎮。銘傳移駐周家口，迭破敵瓦店、南頓、扶溝，改為移擊之師，擢直隸提督。援湖北，克黃陂，追敵至潁州，大敗之。銘傳建議平原追敵不能制其死命，乃築長隄，自河南至山東運河，驅敵沙河以南蹙之。工甫竣，豫軍防地為敵所破，乃分軍追剿，破之於鉅野。捻酋張總愚竄陝西，任柱、賴文光留山東，自此分為東西。

李鴻章代國藩督師，銘傳專剿東捻，東至鄆城，西至京山，大小數十戰。六年春，敵走尹隆河，與鮑超約期會擊。銘傳先期至，戰失利，部將唐殿魁死之。休屯信陽，整軍復進，追敵至山東。復議自運河至膠、萊，長圍困敵，杜其西趨。時兵、敵俱疲，朝命督戰益急，鴻章專倚銘傳。八月，解沭陽圍。戰贛榆，購降敵內應，槍斃任柱於陣，敵大潰。邀擊[濰縣、壽光，薄之洋河、瀰河之間，殲敵幾盡。賴文光走揚州就擒，東捻遂平。國藩、鴻章 奏捷，論銘傳為首功，予三等輕車都尉世職。以積勞致疾，乞假去軍。

七年春，張總愚突犯畿輔，急起銘傳赴援，以遲緩被譴責。及至東昌，會諸軍進剿鹽山、滄州、德平，仍用長圍策，蹙之運河東，縱橫合擊，殲敵殆盡，總愚走茌平，陷水死。西捻平，錫封一等男爵。詔屯張秋，九月，命督辦陝西軍務。率唐定奎、滕學義、黃桂蘭等搜剿北山回匪，疏陳大勢，引病乞罷，歸里。

光緒六年，俄羅斯議還伊犂，有違言，急備邊。召銘傳至京，疏陳兵事，略謂：「練兵造器，固宜次第舉行，其機括則在鐵路。鐵路之利，不可殫述，於用兵尤為急不可緩。中國幅員遼闊，防不勝防，鐵路一開，南北東西呼吸相通，無徵調倉皇之慮，無轉輸艱阻之虞，從此裁兵節餉，併成勁旅，一兵可得十兵之用。權操自上，不為疆臣所牽制，立自強之基礎，杜外人之覬覦，胥在於此。」疏上，雖格未行，中國鐵路之興，實自銘傳發之。

十一年，法蘭西兵擾粵、閩，詔起銘傳，加巡撫銜，督臺灣軍務。條上海防武備十事，多被採行。抵臺灣未一月，法兵至，燬基隆砲臺，銘傳以無兵艦不能海戰，伺登陸，戰於山後，殲敵百餘人，斃其三酋，復基隆，而終不能守。扼滬尾，調江南兵艦，阻不得達。敵三犯滬尾，又犯月眉山，皆擊退，殲敵千餘，相持八閱月。十一年，和議成，法兵始退。初授福建巡撫，尋改臺灣為行省，改臺灣巡撫。增改郡、廳、州、縣，改澎湖協為鎮，檄將吏入山剿撫南、中、北三路，前後山生番，薙髮歸化。丈田清賦，溢舊額三十六萬兩有奇，增茶、鹽、金、煤、林木諸稅。始至，歲入九十餘萬，後增至三百萬。築礮臺，興造鐵路、電線，防務差具。加太子少保。十六年，加兵部尚書銜，命幫辦海軍事務。屢因病陳請乞罷，久始允之。二十一年，朝鮮兵事起，屢召，以病未出。尋卒，詔念前功，贈太子太保，賜卹，建專祠，諡**壯肅**。

撰有《大潛山房詩鈔》一卷。

最後被鐵路壓死。
## 據
劉墉

**劉墉**，字**崇如**，號**石庵**，清山東諸城注溝鎮戈莊村人，康熙五十八年生。

乾隆十六年進士，自編修再遷侍講。二十年，統勳得罪，並奪墉官下獄，事解，賞編修，督安徽學政。疏請州縣約束貢監，責令察優劣。督江蘇學政，疏言府縣吏自瞻顧，畏刁民，畏生監，兼畏吏胥，闒冘怠玩。上嘉其知政體，飭兩江總督尹繼善等淬厲除舊習。授山西太原知府，擢冀寧道。以官知府時失察僚屬侵帑，發軍臺效力。踰年釋還，命在修書處行走。旋推統勳恩，命仍以知府用，授江蘇江寧知府，有清名。再遷陝西按察使。

丁父憂，服闋，授內閣學士，直南書房。遷戶部、吏部侍郎。授湖南巡撫，遷左都御史，仍直南書房。命偕尚書和珅如山東按巡撫國泰貪縱狀，得實，授工部尚書，充上書房總師傅。署直隸總督，授協辦大學士。五十四年，以諸皇子師傅久不入書房，降為侍郎銜。尋授內閣學士，三遷吏部尚書。

嘉慶二年，授體仁閣大學士。命偕尚書慶桂如山東讞獄，並按行河決，疏請寬濬下游。四年，加太子少保。疏陳漕政，僉丁不慎，途中盜米，致有鑿舟自沉，或鬻及檣舵，舟存而不可用，請飭各行省僉丁宜求殷實，皆如所議行。九年，卒，年八十五，贈太子太保，祀賢良祠，諡**文清**。

## 據
*《清史稿·卷三百零二·列傳八十九》
宋濂

**宋濂**，（元至大三年十月十三日－明洪武十四年），字**景濂**，號**潛溪**，又號**玄真子**，明初重臣，歷翰林，修《元史》。方孝孺之師。祖爲金華之潛溪人，至濂乃遷江浙行省浦江县。因長孫宋慎牽連胡惟庸案而謫死夔州。正德中，追諡文憲。

## 事
宋濂出身貧寒，幼英敏強記，就學于聞人夢吉，通《五經》，復往從吳萊學。已，游柳貫、黃溍之門，兩人皆亟遜濂，自謂弗如。十七八時輒以古文辭為事，自以為有得也。

元至正中，薦授翰林編修，以親老辭不行，入龍門山著書。

元末，朱元璋稱帝，任江南儒学提举。

洪武二年，奉命主修『元史』。累官至翰林學士承旨、知制誥。

洪武四年，上一日御奉天門外西鷹房，觀外國所獻海東青，敕儒臣應制賦詩。濂七步成，有「自古戒禽荒」語。上曰「朕偶玩之耳，不甚好也」。濂曰：「亦當防微杜漸」。

洪武六年七月，遷侍講學士，知制誥，同修國史，兼贊善大夫。命與詹同、樂韶鳳修日曆，又與吳伯宗等修寶訓。九月定散官資階，給濂中順大夫，欲任以政事。辭曰：「臣無他長，待罪禁近足矣。」帝益重之。

洪武八年九月，從懿文太子標及秦、晉、楚、靖江四王講武中都。帝得輿圖《濠梁古跡》一卷，遣使賜太子，題其外，令濂詢訪，隨處言之。太子以示濂，因歷歷舉陳，隨事進說，甚有規益。

洪武九年，進學士承旨知制誥，兼贊善如故。

洪武十年，致仕，賜《御制文集》及綺帛，問濂年幾何，曰：「六十有八。」帝乃曰：「藏此綺三十二年，作百歲衣可也。」濂頓首謝。

洪武十一年，來朝。

洪武十三年，長孫宋慎坐胡惟庸黨，帝欲置濂死。皇后、太子力救，乃安置茂州。

洪武十四年，卒於夔，年七十二。知事葉以從葬之蓮花山下。蜀獻王慕濂名，複移塋華陽城東。

弘治九年，四川巡撫馬俊奏：「濂真儒翊運，述作可師，黼黻多功，輔導著績。久死遠戍，幽壤沉淪，乞加恤錄。」下禮部議，複其官，春秋祭葬所。

正德中，追諡文憲。

## 名
*與劉基、高启並列，「明初诗文三大家」。
*朱元璋稱「明代開國文臣之首」。
*劉基稱「當今文章第一」。
*四方学者稱「太史公」。
## 著
### 傳
*《王冕傳》
*《李疑傳》
*《秦士錄》

### 文集
*《宋學士文集》

## 注釋

*《文憲集》卷九，《贈梁建中序》：宋濂自述：“余自十七八時輒以古文辭爲事，自以爲有得也。至三十時，頓覺用心之殊，微悔之。及逾四十，輒大悔之。然如猩猩之嗜屐，雖深自懲戒，時復一踐之。五十以後，非惟悔之，輒大愧之；非惟愧之，輒大恨之。自以为七尺之軀，參於三才，而與周公、仲尼同一恆性，乃溺於文辭，流蕩忘返，不知老之將至，其可乎哉! 自此焚燬筆硯而游心于沂泗之濱矣。”
*《明史》（卷128）
*夏燮：《明通鑑》卷4
方克勤

**方克勤**（生年不詳－明洪武九年十月二十四日），字**去矜**，寧海人，洪武中循吏，歷濟甯府知府。後為屬吏程貢所誣，謫役江浦，復以空印案事連，逮死。

有三子，長子方孝聞早亡，次子方孝孺、三子方孝友於靖難之變遭殺。

另有一弟方克家，生子方孝復為其侄。

## 事
元末，台州盜起，吳江同知金剛奴奉行省命，募水兵禦之。克勤獻策弗納，逃之山中。

洪武二年辟縣訓導，母老辭歸。四年徵至京師，吏部試第二，特授濟甯知府。時始詔民墾荒，閱三歲乃稅。吏徵率不俟期，民謂詔旨不信，輒棄去，田復荒。克勤與民約，稅如期。區田為九等，以差等徵發，吏不得為奸，野以日辟。又立社學數百區，葺孔子廟堂，教化興起。盛夏，守將督民夫築城，克勤曰：「民方耕耘不暇，奈何重困之畚鍤。」請之中書省，得罷役。先是久旱，遂大澍。濟寧人歌之曰：「孰罷我役？使君之力。孰活我黍？使君之雨。使君勿去，我民父母。」視事三年，戶口增數倍，一郡饒足。克勤為治，以德化為本，不喜近名，嘗曰：「近名必立威，立威必殃民，吾不忍也。」自奉簡素，一布袍十年不易，日不再肉食。

太祖用法嚴，士大夫多被謫，過濟寧者，克勤輒周恤之。永嘉侯朱亮祖嘗率舟師赴北平，水涸，役夫五千浚河。克勤不能止，泣禱於天。忽大雨，水深數尺，舟遂達，民以為神。

洪武八年入朝，太祖嘉其績，賜宴，遣還郡。尋為屬吏程貢所誣，謫役江浦，復以空印事連，逮死。

## 據
牛僧孺

**牛僧孺**，字**思黯**，唐大曆十四年生，大中二年卒，籍隴西。貞元二十一年進士，相穆宗、敬宗二朝。

元和三年，賢良方正科對策第一。歷監察御史、考功員外郎。十五年正月，穆宗立，授以庫部郎中知制誥。十一月，改御史中丞。以「天下刑獄，苦於淹滯，請立程限」，凡有大事，大理寺限三十五日結案，「條疏奏請，按劾相繼，中外肅然」。宿州刺史李直臣嘗判死，穆宗為李說，僧孺固弗許，曰：「凡人不才，止於持祿取容耳。帝王立法，束縛奸雄，正為才多者。祿山、朱泚以才過人，濁亂天下，况直臣小才，又何屈法哉？」。說之，賜金紫之服。

長慶二年，至戶部侍郎。三年，韓公武登載本暴，朝野行賄。本有朱記：「某年某月某日，送戶部牛侍郎錢一千萬，拒而不收。」四年，敬宗立，為中書侍郎。荒淫無道，僧孺亟表任外，為鄂州刺史、武昌軍節度使、鄂岳蘄黃觀察使。

太和三年，為李宗閔薦，召兵部尚書。少與皇甫持正、李損之劾李弘憲，其謫淮南節度使。子德裕遂相惡。僧孺與逢吉、宗閔聚黨，德裕亦結朝士傾軋。牛李二系，互爭朝政。僧孺為權，李系見放；德裕掌朝，牛派逐疆。史曰：「牛李黨爭」，始于憲宗，終于宣宗，近四十載。文宗有「去河北賊易，去朝廷朋黨難」之歎。後，毋論牛李具必交宦官，因宦拔。

會昌二年，回鶻烏介可汗進犯大同、雲州，僧孺稱「今百僚議狀，以固守關防，伺其可擊則用兵。」，德裕以「守險示弱，虜無由退，擊之為便」，武宗納李奏，擊回鶻，勝。三年，澤潞節度使劉稹叛，德裕奏稱叛黨乃僧孺、宗閔二人之罪，見貶汀州刺史，十一月，貶循州員外長史，宗閔亦謫。六年，宣宗立，白敏中當政，李黨逐斥。

大中元年，僧孺為召返朝，為太子少師，分司東都，「池臺琴酒，逍遙自娛」。德裕貶崖州司戶，死于所。黨爭以牛勝。二年十二月二十九日病，東都城南卒。牛僧孺，字思黯，隋僕射奇章公弘之後。祖紹。父幼簡，官卑。僧孺進士擢第，登賢良方正制科，釋褐伊闕尉，遷監察御史，轉殿中，歷禮部員外郎。元和中，改都官，知臺雜，尋換考功員外郎，充集賢直學士。

穆宗即位，以庫部郎中知制誥。其年十一月，改御史中丞。以州府刑獄淹滯，人多冤抑，僧孺條疏奏請，按劾相繼，中外肅然。會昌元年，漢水溢，壞城郭，坐不謹防，下遷太子少保。進少師。明年，以太子太傅留守東都。劉稹誅，而石雄軍吏得從諫與僧孺、李宗閔交結狀。又河南少尹呂述言：「僧孺聞稹誅，恨歎之。」武宗怒，黜為太子少保，分司東都，累貶循州長史。宣宗立，徙衡、汝二州，還為太子少師。卒，贈太尉，年六十九。諡曰文簡。

諸子蔚、叢最顯。

## 家世
*先祖為隋之僕射牛弘。

## 著
*古典小說《玄怪錄》
## 據
國人暴動

夫**國人暴動**者，周厲王時事也。厲王不恤國人，專山川澤藪之利，民無以維生。乃起義焉。今人云其或庶民暴動，或世卿謀不軌也。

## 經緯
王三十年，以榮夷公爲卿士。公專利。盜民之財，民苦之，召公谏曰：「民不堪命。」，王使卫巫察之，以告，则杀之。諸侯乃不朝宗周。久之，國人有怨不敢言，道路以目。召穆公諫王，王不聽。國人怒而起事，攻王之殿，執召穆公之子殺之。王走彘。周定公、召穆公代王攝行天子事，號曰共和。共和十四年，王死於彘，立太子靖，共伯罷。

## 據
*《史記·周本紀》
* 《古本竹書紀年》
憲政

**憲政**，又名**立憲主義**，一譯**限制**。謂扶立國憲，而期於民治之政者也。國憲者，一國之例制，律法之母本，確利權，定民義，範圍輿圖，規範政式。其始也，則所以限制政府之公權。及民主時代，則與眾治之道不甚分別矣。故其事體為民政之奧援，民人之名公民，其國群稱公民社會。

## 辯名

憲政，即民主之政治，舊譯民政者有之。而限制，嚴譯也，具名限制主義。若君主立憲，部定詞曰君權有限。《政治講義》逢立憲則以眾治述之，眾治，顧炎武語。
陸皓東

**陸中桂**，字**獻香**，號**皓東**，以號行。清廣東香山縣翠亨鄉人也，同治七年八月十五生於上海。父懷昕，字廷漢，號曉帆，長於翠亨村，後赴申城謀生。母王氏，香山縣泮沙鄉王屋村人也。皓東幼與孫文同遊，情誼篤厚。

初入私塾，習四書五經。後赴香港，入西學堂，益以新知。光緒十年，從西牧喜嘉理受洗入耶教，署名陸中桂。是歲冬，與文同受洗禮。

光緒十三年，入上海電報學堂。三載畢業，歸鄉娶黎氏為妻。翌年復赴滬，任電報局職，往來滬港之間。

二十年夏，從文北上，謁見李鴻章，獻書言事。明年春，與文、鄭士良、陳少白諸人，創立興中會於香港。時創青天白日旗，以表志向。

是年九月九日，與文舉事於廣州。事機洩露，兵敗被執於雙門底聖教書樓。押解南海縣署受審。兩廣總督譚鍾麟命南海知縣李徵庸訊問，令其屈膝。皓東正色立，慨然著書數千言。刑求不屈。

是時，慷慨陳辭曰：「中國地廣物博，民眾甲於寰宇，奈何滿清專制，外交失術，以致積弱。吾等舉事，志在推翻滿清，建立新政，誅戮漢奸，以儆效尤。今事敗被擒，既不能誅君，則君可誅我，何惜之有！」

二十一年十月初三，與朱貴全、邱四等同赴義於市，神色泰然，年二十七。

文嘗稱其為「漢土創共和以死節者之第一人」。後人立墓於香山、犁頭山，佔地二千步。墓前立石牌坊，楊子毅題「陸皓東烈士墳場」。其所創青天白日旗，後為中國國民黨黨旗，遂為中華民國國旗之本。

## 據
*賈逸君著《民國名人傳》
*陸皓東先烈 - 為革命殉難第一人
桃園市

**桃園市**，中華民國直轄市也。處臺灣之西北，毗臺北都會，發展迅速，工商俱興，島內移民接踵而至，今口逾二百萬。其核心有二區，曰桃園、中壢；桃園區在北，乃府治之所；中壢區在南，繁華不遜於桃區。

## 沿革

明鄭前，漢人多未墾之，茲仍為蕃人所據。古曰「虎茅莊」，乃「茅草如虎傷人」之意。

永曆十五年四月，延平藩鄭成功陷「普羅民遮城」，置一府、二縣。

一六六四年，成功子鄭經棄廈門，改東都為東寧，二縣升為州，增置三路安撫司。

一六八三年，清令施琅攻臺，鄭經子克塽降。翌年，清置臺灣府，隸福建，轄臺灣縣、諸羅縣、鳳山縣三縣。桃園時屬臺灣縣矣。

康熙四十三年，縣治自佳里興遷移諸羅山，即今嘉義市。

一七二三年，割虎尾溪以北，增置彰化縣、淡水廳。時桃園屬淡水廳。

清康熙多粵移民始於此地，植桃甚多，故古曰「桃仔園」。閩人居北半，粵人居南半，械鬥頻起，龍生虎雜。

日人立角皮山交易所，顧名思義，以斯制蕃人交易。

一八九五年，屬臺北縣。明治三十四年，廢縣置廳，桃園大部屬桃仔園廳，轄大嵙崁、三角湧、大坵園、楊梅壢、鹹菜硼、中壢等六廳。明治三十八年，易名桃園廳。大正九年，街庄改制，併為新竹州。

及國府復臺，改置**桃園縣**。民國卅八年，大陸淪陷，國府遷臺，甚多軍眷隨之來臺，定龍岡，多眷村立於此。其軍民多自滇緬而之。今工商鴻展，故東南亞勞工遍及，境內族群豐富。

民國百三年十一月初四，升直轄市，為六都也。

## 政區

民國三十四年，臺灣歸中華民國，日治新竹州改為新竹縣。三十九年，政區調整，併新竹縣桃園區一鎮四鄉、中壢區二鎮三鄉、大溪區一鎮一鄉、新峰區角板鄉等十三鄉鎮，析置桃園縣。治桃園鎮。領四鎮、八鄉、一山地鄉。四十三年角板鄉易名復興鄉。五十六年中壢鎮改中壢市，屬縣轄市。六十年桃園鎮改桃園市，屬縣轄市。八十一年平鎮鄉改平鎮市，屬縣轄市。八十四年八德鄉改八德市，屬縣轄市。九十九年楊梅鎮改楊梅市，屬縣轄市。一〇三年蘆竹鄉改蘆竹市，屬縣轄市。共分六縣轄市、一鎮、五鄉、一山地鄉。

原桃園縣分六縣轄市、一鎮、五鄉、一山地鄉列如下。桃園、中壢、平鎮、八德、楊梅、蘆竹，以上為六縣轄市。大溪為鎮，龜山、大園、觀音、新屋、龍潭，以上為五鄉。復興為山地鄉。

一〇三年，統合六縣轄市、一鎮、五鄉、一山地鄉改為區，山地鄉改為山地原住民區，合有十二區、一山地原住民區，陞格直轄市。

## 地域
臺灣西北，雪山左壁，濱台灣海峽，界北、宜、竹。多台地、山與丘。

## 它典
* 桃園市政府
唐德宗

**唐德宗神武孝文皇帝**諱**适**，**李**姓，唐代宗庶長子，母睿真皇后沈氏。

## 史
天寶元年四月十九日，代宗之妾沈氏生長子适，於長安大內宮。

寶應元年，父代宗嗣君位，以庶長子立為皇太子。

大曆十四年五月二十日，代宗詔曰皇太子适監國，夜，代宗崩於紫宸之內殿。遂傳位适。

建中元年，納楊炎之議，廢租庸調制，頒行「兩稅法」。建中之時，强藩反唐，號四帝二王之亂。

貞元二十一年崩，享壽六十有四。廟號**德宗**，諡曰**神武孝文皇帝**，葬崇陵。子順宗嗣。

上善屬文，尤工於詩。《全唐詩》錄有其詩。

## 引據
*《舊唐書·本紀第十二·德宗上》
*《舊唐書·本紀第十四·順宗、憲宗上》
*《新唐書·列傳第二》
檀香山

**檀香山**，又稱**檀山大埠**，夏威夷言火奴魯魯，謂「屏蔽之灣」、「屏蔽之地」也。西元十九世紀，檀香木繁殖，輸中國，故華人稱之為檀香山。處歐胡島東南隅，亦設區謂「火奴魯魯」。美國夏威夷州所治也。島中列城甚廣。
濟南市

**濟南市**，山東省治也，簡稱**泉**、濟，舊稱**歷城**、齊州、濼邑，中國魯之省城也，居河之南，南靠泰山，處黃河下游平原之地。方萬二百四十四公里，口八百六十九萬餘。清劉鳳誥有云「四面荷花三面柳，一城山色半城湖」。
## 區劃

十市轄區，曰歷下，曰市中，曰槐荫，曰天橋，曰歷城，曰長清，曰章丘，曰濟陽，曰萊蕪，曰鋼城；二縣，曰商河，曰平陰，合十三點三一畝。治歷下區。
## 它典
*濟南市政府 
## 據

分類:山東省區劃
董仲舒

**董仲舒**，漢廣川人也。以治春秋，孝景時為博士。下帷講誦，弟子傳以久次相受業，或莫見其面，蓋三年仲舒不觀於舍園，其精如此。進退容止，非禮不行，學士皆師尊之。武帝即位，為江都相。以春秋災異之變推陰陽所以錯行，故求雨閉諸陽，縱諸陰，其止雨反是。行之一國，未嘗不得所欲。中廢為中大夫，居舍，著災異之記。是時遼東高廟災，主父偃疾之，取其書奏之天子。天子召諸生示其書，有刺譏。仲舒弟子呂步舒不知其師書，以為下愚。於是下仲舒吏，當死，詔赦之。於是仲舒竟不敢復言災異。
## 引據
李陵

**匈奴左校王李陵**（？－前七四年），字少卿，隴西成紀人也，歷漢之騎都尉、匈之左校王。祖為秦之名將李信。

天漢二年（前九九年），奉漢武帝命伐匈奴，率五千人戰匈奴於浚稽山，寡不敵眾，敗降。漢廷誅其族，斷其歸漢之念，终歸化匈奴，葬草原。

## 據
衛滿

**衛滿**，燕人也。嘗略屬真番、朝鮮，為置吏，築鄣塞。

秦滅燕，屬遼東外徼。漢興，為其遠難守，復修遼東故塞，至浿水為界，屬燕，歸盧綰所轄。

前一九五年，燕王盧綰反，奔入匈奴，衛滿亡命，聚黨千餘人，易服蠻夷而東走出塞，渡浿水，遂東遁朝鮮，居秦故空地上下鄣，稍聯真番、朝鮮等族、及故燕齊兩國遺民等，代箕子之後准王自立，王之，都王險（今平壤）。

時漢初定中原，未暇東顧。前一九二年，遼東太守約衛滿為外臣，保塞外蠻夷，勿使犯邊，使之得以擴，方數千里。

傳子至孫右渠。元封三年，漢武帝募罪人擊朝鮮。元封三年夏，尼谿相參乃使人殺朝鮮王右渠來降。王險城未下，故右渠之大臣成巳又反，復攻吏。左將軍使右渠子長降、相路人之子最告諭其民，誅成巳，以故遂定朝鮮。漢始置四郡。

## 據
*漢司馬遷纂，《史記》卷一百一十五 朝鮮列傳 第五十五：朝鮮王滿者，故燕人也。自始全燕時嘗略屬真番、朝鮮，為置吏，築鄣塞。秦滅燕，屬遼東外徼。漢興，為其遠難守，復修遼東故塞，至浿水為界，屬燕。燕王盧綰反，入匈奴，滿亡命，聚黨千餘人，魋結蠻夷服而東走出塞，渡浿水，居秦故空地上下鄣，稍役屬真番、朝鮮蠻夷及故燕、齊亡命者王之，都王險。
*《魏略》
*《新撰姓氏錄》
椙山女學園大學短期大學部

**椙山女學園大學短期大學部**，日本私立大學也，在了愛知縣名古屋市千種區。
## 沿革
明治38年，椙山女學園成立。昭和26年，學校法人成立。昭和44年4月因學校法人椙山女學園，爲椙山女學園大學短期大學部。平成11年4月，招生最後、停辦於2001年。
## 學科
* 文學科
** 日文專攻
** 英文專攻

## 參考資料

## 注釋
尚絅大學短期大學部

**尚絅大學短期大學部**，日本私立短期大學也，在熊本縣熊本市中央區。學長大羽宏一。
## 沿革
明治21年，濟濟黌附屬女學校，明治24年，尚絅女學校。昭和27年，因學校法人尚絅學園，更爲熊本女子短期大學。昭和27年4月，更爲尚絅短期大學，平成18年，更爲尚絅大學短期大學部，至今。
## 學科
* 綜合生活學科
* 食物營養學科
* 幼兒教育學科
## 專攻科
* 食物營養專攻
## 外部連結
* 尚絅大學短期大學部（日文）2015年1月23日閱覽。
## 參考資料

## 注釋
福岡縣社會保育短期大學

**福岡縣社會保育短期大學**，日本公立短期大學也，在福岡縣田川市。最後學長安藤延男。
## 沿革
昭和27年，福岡縣立保育專門學院成立。昭和42年，因福岡縣，更爲福岡縣社會保育短期大學。平成3年4月，招生最後，廢止於1993年。
## 學科
* 保育科
* 社會福利科
## 參考資料

## 注釋
衛滿朝鮮

**衛滿朝鮮**（朝鮮音：위만조선），一稱**衛氏朝鮮**（朝鮮音：위씨조선），燕人衛滿所立之古朝鮮國。

據《史記》載，漢初，燕王盧綰出奔匈奴，其部衛滿率千人東渡浿水，滅箕子朝鮮，自立。時前一九五年。

前一零八年，衛滿之孫衛右渠怒其護漢使返國之人遭弒。武帝遂派軍，滅衛氏朝鮮，置漢四郡。

## 據
*漢書卷九十五 西南夷兩粵朝鮮傳
*資治通鑑卷二十一　漢紀十三
黃庭堅

**黃庭堅**，字鲁直，號山谷道人，晚號涪翁，宋洪州分寧人也，慶曆五年生。庭堅工於詩文，尤以詩名，乃江西詩派祖師。其書自樹格，為宋四家其一也。庭堅篤信佛，亦慕道，事親至孝，列二十四孝之末，曰滌親溺器。

治平四年丁未科登進士第，初任吉州太和縣知縣。

元祐初，召校書郎，主編《宋神宗實錄》，擢起居舍人。

紹聖初，新黨指之修史「多誣」，貶涪州別駕，置黔州，移戎州。

徽宗立，領太平州事，任九日即被罷，逐宜州。崇寧三年三月，庭堅至宜州貶所，初租民房，後遷寺，皆遭官府刁難。崇寧四年五月，被迫搬到城頭破敗戍樓裏棲身，人不堪其憂，庭堅終日賦詩，舉酒浩歌，處之泰然。宜州人敬其曠達高潔，多人慕名前往求詩求書，向之請學，之亦使客滿足所求。

庭堅好飲茶，以茶代酒二十年，多勸甥洪駒父戒酒，庭堅四十載時曾撰《發愿文》：“今日對佛发大誓：愿從今日盡未来也，不復淫欲、飲酒、食肉。設復為之，當墮地獄，為一切眾生代受頭苦。”富弼稱其為“分宁一茶客”。洪州雙井茶即因黃之推廣而聞名。

崇寧四年九月三十日，病卒於戍樓，年六十有一。大觀三年春，由蘇伯固、蔣偉護柩歸葬修水縣雙井祖墳之西。

南宋紹興初年，高宗中興，追封直龍圖閣大學士，加太師，謚文節。

## 著
### 詩詞
*黃庭堅書，松風閣詩帖，紙本，縱：三十二點八公分，橫：兩百一十九點二公分，一一零二年，台北・國立故宮博物院藏

*黄庭堅書，伏波神祠詩（局部）紙本，縱：三十三點六公分，橫：八百二十點六公分，日本東京・永青文庫藏

### 跋文

### 銘
*黄庭堅書，砥柱銘，於二零一零年保利春拍會以總成交價四點三六八億元人民幣，創中國紀錄。

### 書
庭堅之字自樹一格，擅行書、草書，尤善草書，其著有《諸上座帖》、《李白憶舊遊詩帖》，受評為縱橫奇倔，波瀾老成、且收放自如、破方正均勻之體，與蘇軾、米芾、蔡襄，並列**宋四家**。乃繼懷素、張旭後，宋之集草書大成者。

## 評
*明沈周評庭堅，曰「草聖」。

## 據
別駕

**別駕**，漢制官名，為州刺史之佐官也。以隨刺史巡視時別乘車駕，稱別駕。隋、唐後，改稱為長史，後復原名。
歐元

**歐圓**者，或稱歐羅，歐洲通貨，亦今國際通貨之準，通行於大部歐洲大陸交易常用之通貨也。

歐元發行權屬歐洲中央銀行，居德國法蘭克福，各成員國推選合宜之士理之，成員國括十九：奥地利、比利時、芬蘭、法國、德國、希臘、愛爾蘭、義大利、盧森堡、荷蘭、葡萄牙、斯洛文尼亞、西班牙、馬爾他、塞浦路斯、斯洛伐克、愛沙尼亞、拉脫維亞、立陶宛，合稱歐元區。

而今其貨多由歐洲中央銀行予之；自西元二零零六年始，共陸仟壹佰萬萬元在市流通，按時匯率算，約八仟貳拾萬萬元美元，歐元在市流通之通貨總量超越美元。

今歐圓者，其鈔有伍佰、貳佰、壹佰、伍拾、貳拾、拾、伍元之七類，正面樓閣反面橋，小則古，大則新。

歐圓硬通貨有貳圓、壹圓、伍角、貳角、壹角、伍分、貳分、壹分之八類。貳圓外銀内金，邊細齒，刻字；壹圓外金内銀，邊以平齒三交；角幣以黃銅，邊大齒；分幣以鋼鍍銅，邊平。貳角七縱溝、貳分一橫溝，便盲人也。

壹歐圓（euro）等同壹佰歐分（cent）。

## 註


## 它典
*歐圓紙幣
米芾

**米芾**，初名**黻**，字**元章**，號**襄陽漫士**、**海岳外史**、**鹿門居士**，北宋名畫師，工書，好收藏。祖籍太原，遷襄陽，又號「米襄陽」。後居潤州。召為書畫博士，擢南宮員外郎，人稱「**米南宮**」、「**米顛**」。

## 性
作書認真，求“穩不俗、險不怪、老不枯、潤不肥”，
 米芾曰：“余寫《海岱诗》，三四次寫，間有一兩字好，信書亦一難事”。

## 評
*子米友仁曰大年初一不忘寫字。
*元倪镇有《题米南宫拜石图》诗：“元章爱砚复爱石，探瑰抉奇久为癖。石兄足拜自写图，乃知颠名传不虚。”
*蘇軾評其書“風檣陣馬，沉着痛快，當與鍾、王并行”
*黃庭堅曰“如快劍聽陣，强弩射潛力……書家筆勢，亦窮于此”。

## 著
*《硯史》
* 《寶晉晋光集》
* 《寶章待訪錄》(一零八六年)
* 《書史》
* 《畫史》
* 《蜀素帖》
* 《吳江舟中詩》
* 《苕溪诗卷》
* 《多景楼帖》 
* 《研山铭》

## 名
與蘇軾、黃庭堅、蔡襄並列宋四大家，擅楷、行、草、蒃、隸等字，以行草為最。

## 據

分類:畫家
蔡襄

**蔡襄**，字**君謨**，號**莆陽居士**，北宋福建路興化軍仙遊縣人也，大中祥符五年生。北宋官員，工書、擅茶道。

襄父親蔡琇初為仙游縣楓亭驛之農，任泉州吏員。襄母盧氏為惠安縣德普里圭峰村名士盧仁之女。

天聖八年，登進士第，初任為西京留守推官、館閣校勘，歷諫官、知諫院、進直史館、兼修起居注、知制誥和翰林學士兼三司使。後調任知福州事、福建路轉運使、龍圖閣直學士，知開封府事、樞密直學士，知福州事、知泉州事、端明殿學士，知杭州事。

襄為官剛直敢諫，宋仁宗景祐年間，范仲淹、歐陽修、余靖、尹洙等因議朝腐之言論遭貶黜，襄為此作《四賢一不肖詩》以聲援之。

治平三年，丁母憂。四年八月，卒於家。贈吏部侍郎，葬於楓亭蔡嶺。乾道年中，贈諡忠惠。
## 軼事
襄有美鬚，號美髯鬚。一日，蔡襄向宋仁宗進言，仁宗問道：「卿髯甚美，長夜覆之於衾下乎？將置之於外乎？」襄聞之，無言以對。返居，夜寢時，思宋仁宗之問，覆之於衾下？將置之於外？思來想去，使襄一夜輾轉難眠。
## 著
*《茶錄》
*《荔枝譜》
象牙海岸

**象牙海岸**，通語音**科特迪瓦**，共和國也。其國處西非，東接迦納，南臨幾內亞灣，西及利比里亞、幾內亞，北鄰馬里、布吉納法索。
大來皇女

**大來皇女**，齊明天皇七年一月八日生，大寶元年二月七日卒，一稱大伯皇女，父天武天皇，母天智天皇之女大田皇女，同母弟大津皇子。

天武天皇三年十月九日，上欲立齋宮，首封，仕伊勢神宮。

朱鳥元年十一月十七日，卸齋宮，歸京。

大寶元年十二月二十七日卒，享年四十有一。

## 著
《萬葉集》錄有六首和歌。
*卷第二，一零五～一零六番：吾勢祐呼 倭邊遣登 佐夜深而 鷄鳴露爾 吾立所霑之
*卷第二，一六三～一六四番：二人行杼 去過難寸 秋山乎 如何君之 獨越武
*卷第二，一六三～一六四番：神風乃 伊勢能國爾母 有益乎 奈何可來計武 君毛不有尓
*卷第二，一六三～一六四番：欲見 吾為君毛 不有爾 奈何可来計武 馬疲爾
*卷第二，一六五～一六六番：宇都曾見乃 人爾有吾哉 從明日者 二上山乎 弟世登吾將見
*卷第二，一六五～一六六番：礒之於爾 生流馬醉木乎 手折目杼 令視倍吉君之 在常不言爾

## 跡
日本三重縣名張市夏見廢寺
齋宮

**齋宮**，天武天皇三年倭舊曆十月九日立，居伊勢神宮，以未嫁之女皇族出為巫女，職代天皇奉天照大神為祀。亦稱**齋王**。

## 襲封
*大來皇女：天武天皇三年倭舊曆十月九日　－　朱鳥元年倭舊曆十一月十七日，卸職。
*多紀皇女：六九八年　－　七零一年倭舊曆一月，遭解任。
*泉皇女：大寶元年倭舊曆二月　－　慶雲三年倭舊曆閏正月二十七日，代。
*泉皇女：慶雲三年倭舊曆閏正月二十八日　－　慶雲三年倭舊曆八月五日，退任。
*田形皇女：慶雲三年倭舊曆八月二十九日　－　不詳。
*多紀內親王
*智努女王
*圓方女王 
*久勢女王
*井上內親王：養老五年　－　不詳。
*縣女王
*小宅女王
*安倍內親王
*酒人內親王：寶龜三年　－　寶龜六年倭舊曆四月廿九四月廿九。
*淨庭女王：寶龜六年倭舊曆四月廿九日　－　天應元年。
*朝原內親王：延歷元年　－　延歷十五年，回京。
*布勢內親王
*大原內親王
*仁子內親王
*氏子內親王
*宣子女王
*久子內親王
*晏子內親王：嘉祥三年　－　天安二年倭舊曆九月，父崩，退職。
萬葉集

《**萬葉集**》，日本今存最古之和歌集也。統合天皇、貴族、至下級官人等，共肆仟伍佰餘首之詩句，計二十卷，分雜歌、相聞、挽歌之類。

## 概要
全書採文言，一用表意，亦用表音，亦既表意且表音，甚雜，以漢字作文字疊床。
周景王

**周景王**，姬姓，諱**貴**。周之第二十四王，東周第十二王，靈王子也。靈王二十七年嗣位。歲在丁巳。祚二十五年，辛巳歲，王崩。王子猛嗣，是為悼王。景王治世，錢輕。景王欲鑄大錢。單穆公止之。王不聽。卒鑄錢曰寶貨。更勸農以贍不足。
## 王子
*王子朝
*太子壽
*王子猛
*王子匄
## 據
*《漢書卷二十四下·食貨志》
王摶

**王摶**，本琅琊臨沂人也，居雍州咸陽。唐昭宗朝宰相。系出琅琊王氏。王褒十三世孫。時朝中宦官、公卿各結藩鎮以自重，水火不容。崔胤謀盡除宦官。摶則以時事多艱，主除宦謀不可泄。胤以為朝敵，譖之於昭宗。及崔昭緯罷，胤亦以昭緯黨同罷，乃使朱全忠疏論摶。謂「胤不可離輔弼之地，搏與敕使相表裡，同危社稷。」昭宗知摶清白，惟礙於藩鎮跋扈，不敢不從。遂罷摶相。貶工部侍郎。再貶溪州刺史、崖州司戶。賜死於藍田驛。
## 據
*《通鑒紀事本末》
唐高祖

**唐高祖**神堯大聖大光孝皇帝諱**淵**，字**叔德**，姓李氏，隴西成紀人也。高祖生於長安，體有三乳，性寬仁，襲封唐公。隋文帝獨孤皇后，高祖之從母也，以故文帝與高祖相親愛。文帝相周，復高祖姓李氏，以為千牛備身，事隋譙、隴二州刺史。

## 大業中
大業中，歷岐州刺史、滎陽樓煩二郡太守，召為殿內少監、衞尉少卿。煬帝征遼東，遣高祖督運糧於懷遠鎮。楊玄感將反，其兄弟從征遼者皆逃歸，高祖先覺以聞，煬帝遽班師，以高祖為弘化留守以禦玄感，詔關右諸郡兵皆受高祖節度。

十三年，拜太原留守，擊高陽歷山飛賊甄翟兒于西河，破之。是時，煬帝南遊江都，天下盜起。高祖子世民知隋必亡，陰結豪傑，招納亡命，與晉陽令劉文靜謀舉大事。計已決，而高祖未之知，欲以情告，懼不見聽。高祖留守太原，領晉陽宮監，而所善客裴寂為副監，世民陰與寂謀，寂因選晉陽宮人私侍高祖。高祖過寂飲酒，酒酣從容，寂具以大事告之，高祖大驚。寂曰：「正為宮人奉公，事發當誅，為此爾。」世民因亦入白其事，高祖初陽不許，欲執世民送官，已而許之，曰：「吾愛汝，豈忍告汝邪？」然未有以發。而所在盜賊益多，突厥數犯邊，高祖兵出無功，煬帝遣使者執高祖詣江都，高祖大懼。世民曰：「事急矣，可舉事！」已而煬帝復馳使者赦止高祖，其事遂已。

七月壬子，高祖杖白旗，誓眾於野，有兵三萬，以元吉為太原留守。癸丑，發太原。甲寅，遣將張綸徇下離石、龍泉、文城三郡。丙辰，次靈石，營於賈胡堡。

九月戊午，高祖領太尉，加置僚佐。以少牢祀河，乃濟。甲子，次長春宮。丙寅，隴西公建成、劉文靜屯永豐倉，守潼關。燉煌公世民自渭北徇三輔，從父弟神通起兵于鄠，柴氏婦，高祖女也，亦起兵于司竹，皆與世民會。郿賊丘師利李仲文、盩厔賊何潘仁向善思、宜君賊劉炅等皆來降，因略定鄠、杜。壬申，高祖次馮翊。乙亥，燉煌公世民屯阿城，隴西公建成自新豐趨霸上。丙子，高祖自下邽以西，所經隋行宮、苑籞，悉罷之，出宮女還其家。

十月辛巳，次長樂宮，有眾二十萬。隋留守衞文昇等奉代王侑守京城，高祖遣使諭之，不報。乃圍城，下令曰：「犯隋七廟及宗室者，罪三族。」

十一月丙辰，克京城。命主符郎宋公弼收圖籍。約法十二條，殺人、劫盜、背軍、叛者死。癸亥，遙尊隋帝為太上皇，立代王為皇帝。大赦，改元義寧。甲子，高祖入京師，至朝堂，望闕而拜。隋帝授高祖假黃鉞、使持節、大都督內外諸軍事、大丞相、錄尚書事，進封唐王。以武德殿為丞相府，下教曰令，視事于虔化門。

十二月癸未，隋帝贈唐襄公為景王；仁公為元王；夫人竇氏為唐國妃，謚曰穆。以建成為唐國世子；世民為唐國內史，徙封秦國公；元吉為齊國公。丞相府置長史、司錄以下官。趙郡公孝恭徇山南。甲辰，雲陽令詹俊徇巴、蜀。

二年正月丁未，隋帝詔唐王劍履上殿，入朝不趨，贊拜不名，加前後羽葆、鼓吹。戊午，周洮降。戊辰，世子建成為左元帥，秦國公世民為右元帥，徇地東都。

五月乙巳，隋帝命唐王冕十有二旒，建天子旌旗，出警入蹕。甲寅，王德仁降。戊午，隋帝遜于位，以刑部尚書蕭造、司農少卿裴之隱奉皇帝璽紱於唐王，三讓乃受。

## 即位
武德元年五月甲子，即皇帝位于太極殿。命蕭造兼太尉，告于南郊，大赦，改元。賜百官、庶人爵一級，義師所過給復三年，其餘給復一年。改郡為州，太守為刺史。

六月甲戌，趙國公世民為尚書令，裴寂為尚書右僕射、知政事，劉文靜為納言，隋民部尚書蕭瑀、丞相府司錄參軍竇威為內史令。丙子，太白晝見。己卯，追謚皇高祖曰宣簡公；皇曾祖曰懿王；皇祖曰景皇帝，廟號太祖，祖妣梁氏曰景烈皇后；皇考曰元皇帝，廟號世祖，妣獨孤氏曰元貞皇后；妃竇氏曰穆皇后。庚辰，立世子建成為皇太子，封世民為秦王，元吉齊王。癸未，薛舉寇涇州，秦王世民為西討元帥，劉文靜為司馬。太僕卿宇文明達招慰山東。乙酉，奉隋帝為酅國公，詔曰：「近世時運遷革，前代親族，莫不夷絕。曆數有歸，實惟天命；興亡之效，豈伊人力。前隋蔡王智積等子孫，皆選用之。」癸巳，禁言符瑞者。辛丑，竇威薨。黃門侍郎陳叔達判納言，將作大匠竇抗兼納言。

二年正月甲子，陳叔達兼納言。詔自今正月、五月、九月不行死刑，禁屠殺。

二月乙酉，初定租、庸、調法。

四年正月辛巳，皇太子伐稽胡。

十月己丑，秦王世民為天策上將，領司徒，齊王元吉為司空。庚寅，劉黑闥陷瀛州，執刺史盧士叡，又陷觀州。癸卯，毛州人董燈明殺其刺史趙元愷。乙巳，趙郡王孝恭敗蕭銑于荊州，執之。

六年四月己酉，吐蕃陷芳州。[6]己未，以故第為通義宮，祭元皇帝、元貞皇后于舊寢。赦京城，賜從官帛。辛酉，張善安陷孫州，執總管王戎。丁卯，南州刺史龐孝泰反，陷南越州。壬申，封子元璹為蜀王，元慶漢王。癸酉，裴寂為尚書左僕射，蕭瑀為右僕射，封德彝為中書令，吏部尚書趙恭仁兼中書令、檢校涼州諸軍事。

九月壬辰，秦王世民為江州道行軍元帥。

九年六月丁巳，太白經天。庚申，秦王世民殺皇太子建成、齊王元吉。大赦。復浮屠、老子法。癸亥，立秦王世民為皇太子，聽政。

八月丙辰，突厥請和。丁巳，太白晝見。壬戌，吐谷渾請和。甲子，皇太子即皇帝位。

## 遜位
貞觀三年，太上皇徙居大安宮。九年五月，崩于垂拱前殿，年七十一。諡曰太武，廟號高祖。上元元年，改諡神堯皇帝；天寶八戴，謚神堯大聖皇帝；十三載，增諡神堯大聖大光孝皇帝。

## 據
*
行政院院長

**行政院院長**，簡稱**行政院長**，亦稱閣揆；為中華民國行政院之首長。

分類:中華民國紀事
商輅

**商輅**，永樂十二年西曆三月十六日生，字弘載，號素廷，浙江淳安人。明朝正統十年狀元，官吏部尚書、謹身殿大學士，爲內閣首輔，明之重臣。成化二十二年西曆八月十七日卒，年七十三。卒謚文毅，贈太傅。

## 歷
舉鄉試第一。正統十年，會試、殿試皆第一。終明之世，三試第一者，輅一人而已。除修撰，尋與劉儼等十人進學東閣。輅豐姿瑰偉，帝親簡為展書官。郕王監國，以陳循、高谷薦入內閣，參機務。徐珵倡南遷議，輅力沮之。其冬，進侍讀。

景泰元年遣迎上皇於居庸，進學士。三年，錦衣指揮盧忠令校尉上變，告上皇與少監阮浪、內使王瑤圖復位。帝震怒，捕二人下詔獄，窮治之。忠筮於術者同寅，寅以大義折之，且曰：「此大兇兆，死不足贖。」忠懼，佯狂以冀免。輅及中官王誠言於帝曰：「忠病風，無足信，不宜聽妄言，傷大倫。」帝意少解。乃並下忠獄，坐以他罪，降為事官立功。殺瑤，錮浪於獄，事得不竟。太子既易，進兵部左侍郎，兼左春坊大學士如故，賜第南薰裏。塞上腴田率為勢豪侵據，輅請核還之軍。開封、鳳陽諸府饑民流濟寧、臨清間，為有司驅逐。輅憂其為變，請招墾畿內八府閑田，給糧種，民皆有所歸。鐘同、章綸下獄，輅力救得無死。《寰宇通誌》成，加兼太常卿。

景帝不豫，群臣請建東宮，不許。將繼奏，輅援筆曰：「陛下宣宗章皇帝之子，當立章皇帝子孫。」聞者感動。以日暮，奏未入，而是夜石亨輩已迎復上皇。明日，王文、于謙等被收，召輅與高谷入便殿，溫旨諭之，命草復位詔。亨密語輅，赦文毋別具條款。輅曰：「舊制也，不敢易。」亨輩不悅，諷言官劾輅朋奸，下之獄。輅上書自訴《復儲疏》在禮部，可覆驗，不省。中官興安稍解之，帝愈怒。安曰：「向者此輩創議南遷，不審置陛下何地。」帝意漸釋，乃斥為民。然帝每獨念「輅，朕所取士，嘗與姚夔侍東宮」，不忍棄之。以忌者，竟不復用。

成化三年二月召至京，命以故官入閣。輅疏辭，帝曰：「先帝已知卿枉，其勿辭。」首陳勤學、納諫、儲將、防邊、省冗官、設社倉、崇先聖號、廣造士法凡八事。帝嘉納之。其言納諫也，請召復元年以後建言被斥者。於是羅倫、孔公恂等悉復官。成化四年，彗星見，給事中董旻、御史胡深等劾不職大臣，並及輅。御史林誠詆輅曾與易儲，不宜用，帝不聽。輅因求罷。帝怒，命廷鞫諸言者，欲加重譴。輅曰：「臣嘗請優容言者，今論臣反責之，如公論何？」帝悅，旻等各予杖復職。尋進兵部尚書。久之，進戶部。《宋元通鑒綱目》成，改兼文淵閣大學士。皇太子立，加太子少保，進吏部尚書。十三年進謹身殿大學士。

## 事
# 輅為人，平粹簡重，寬厚有容，至臨大事，決大議，毅然莫能奪。
# 仁壽太后莊戶與民爭田，帝欲徙民塞外。輅曰：「天子以天下為家，安用皇莊為？」事遂寢。
# 乾清宮門災，工部請采木川、湖。輅言宜少緩，以存警畏，從之。
# 中官汪直之督西廠也，數興大獄。輅率同官條直十一罪，言：「陛下委聽斷於直，直又寄耳目於群小如韋瑛輩。皆自言承密旨，得顓刑殺，擅作威福，賊虐善良。陛下若謂擿奸禁亂，法不得已，則前此數年，何以帖然無事？且曹欽之變，由逯杲刺事激成，可為懲鑒。自直用事，士大夫不安其職，商賈不安於途，庶民不安於業，若不亟去，天下安危未可知也。」帝慍曰：「用一內豎，何遽危天下，誰主此奏者？」命太監懷恩傳旨，詰責厲甚。輅正色曰：「朝臣無大小，有罪皆請旨逮問，直擅抄沒三品以上京官。大同、宣府，邊城要害，守備俄頃不可缺。直一日械數人。南京，祖宗根本地，留守大臣，直擅收捕。諸近侍在帝左右，直輒易置。直不去，天下安得無危？」萬安、劉珝、劉吉亦俱對，引義慷慨，恩等屈服。輅顧同列謝曰：「諸公皆為國如此，輅復何憂。」會九卿項忠等亦劾直，是日遂罷西廠。直雖不視廠事，寵幸如故。譖輅嘗納指揮楊曄賄，欲脫其罪。輅不自安，而御史戴縉復頌直功，請復西廠，輅遂力求去。詔加少保，賜敕馳傳歸。輅既去，士大夫益俯首事直，無敢與抗者矣。
# 錢溥嘗以不遷官，作《禿婦傳》以譏輅。高瑤請復景帝位號，黎淳疏駁，極詆輅。輅皆不為較，待之如平時。萬貴妃重輅名，出父像，屬為贊，遺金帛甚厚。輅力辭，使者告以妃意。輅曰：「非上命，不敢承也。」貴妃不悅，輅終不顧。其和而有執如此。及謝政，劉吉過之，見其子孫林立，嘆曰：「吉與公同事歷年，未嘗見公筆下妄殺一人，宜天之報公厚。」輅曰：「正不敢使朝廷妄殺一人耳。」居十年卒，年七十三。贈太傅，謚文毅。

## 據
*《明史》（卷一七六）
陽脈

凡**脈**大、浮、數、動、滑，此名**陽**也。凡陰病見陽脈者生，陽病見陰脈者死。病有洒淅惡寒而複發熱者，蓋以陰脈不足，陽往從之；陽脈不足，陰往乘之。

## 據


分類:中醫
太陽病

**太陽病**，病名，六經辨證之一。太陽之為病，脈浮，頭項強痛而惡寒。

## 徵
其一，太陽病，發熱汗出，惡風，脈緩者，名為中風。

其二，太陽病，或已發熱，或未發熱，必惡寒，體病，嘔逆，脈陰陽俱緊者，名為傷寒。傷寒一日，太陽受之，脈若靜者，一為不傳，頗欲吐，若躁煩脈數急者，為傳也。傷寒二、三日，陽明少陽證不見者，為不傳也。

其三，太陽病，發熱而渴，不惡寒者為溫病。若發汗已，身灼熱者，名風溫。風溫為病，脈陰陽俱浮，自汗出，身重，多眠睡，鼻息必鼾，語言難出。若被下者，小便不利，直視失溲；若被火者，微發黃色，劇則如驚癇，時瘈瘲；若火熏之，一逆尚引日，再逆促命期。

## 據


分類:中醫
魏忠賢

**魏忠賢**，隆慶二年生，明之中官也。北直隸河間府肅寧縣人，本姓魏，原名魏四，繼父姓李，改名李進忠，別稱魏閹，得寵後因避移宮事，改賜名忠賢。萬曆四十八年庚申九月初六日，明熹宗立，年十六，未婚，乳母客氏，侯田兒之妻，年三十，妖艷。熹宗惑之，封為奉聖夫人，出入與俱。時忠賢漸用事，私殺司禮監王安、于海子，然與客氏尚未合。及明熹宗婚，立張氏為皇后，王氏為良妃、段氏為妃，客氏不悅。熹宗賞賚無算。

時上書頌魏忠賢功德者，不可勝記。兵部尚書霍維華奏曰：廠臣茅土尚覺其輕，良卿太師尚余一級。同年翰林王應熊笑曰：昧年翁兩個尚字，想當讓位與他。維華面赤。越六日，削應熊等去。鄭芝龍受撫，豐城侯李承祚具本請封魏上公為王。周應秋三十九疏，請封忠賢子侄為公侯伯。郭允厚四十疏，請給忠賢莊田祿米。薛鳳翔四十七疏，請結忠賢第宅鐵券。李審呼忠賢為九千歲。盧承欽請刻黨籍碑示海內。

嘉興縣貢生錢嘉征，參魏忠聖十大罪。一曰並帝。群臣上疏，必歸功廠臣，竟以忠賢上配先帝。二曰蔑後。羅織皇親，幾危中官。三曰弄兵。廣招無籍，興建內操。四曰無君。軍國大事，一手障天。五曰克剝。新封三藩。不及福藩之一。忠賢封公，膏腴萬頃。六曰無聖。敢以刀鋸刑余，擬配俎豆。七日濫爵。公然襲上公之封，靦不知省。八曰濫冒武功。武臣出死力以捍圉，忠賢居樽俎以冒賞。九曰建生祠，一祠之建不下五萬，豈士民之樂輸。十曰通關節。幹兒崔呈秀，孽子崔鐸，貼出之文，復登賢書。種種叛逆，罄竹難書，萬剮不盡。上頷之。魏忠賢不勝其憤。哭訴於上。上命內侍讀疏，使跪聽之。忠賢震恐喪魄應山一疏，珰罪大著，然罹慘禍以後，無敢有發其奸者矣，至是而元愨首參其罪，嘉征歷暴其惡，使逆賢無逃躲處。真膽識雙絕，可與大洪疏並垂千古。

## 據
沈慶之

**沈慶之**，字**弘先**，晉吳興武康人也，太元十一年生。兄敞之，為趙倫之徵虜參軍。慶之未冠，隨鄉族擊孫恩，屢捷後鄉族流散，慶之歸耕。

年四十，未知名，乃往襄陽省兄。敞之、倫之見而奇之，令子伯符版為中兵參軍。後檀道濟稱於宋文帝，言其曉兵，稍得接引，出入禁省，遂轉為正員將軍。

劉湛被收之夕，召慶之。慶之戎服履韎縛袴入，文帝見，驚曰︰「卿何故乃爾急裝﹖」慶之曰︰「夜半呼隊主，不容緩服。」乃遣收吳郡太守劉斌殺之。後為建威將軍，遷孝武中兵參軍，隨西上平定諸山賊，羣蠻皆稽顙。慶之先患頭風，好著狐皮帽，羣蠻惡之號曰「蒼頭公」。每見慶之軍，輒懼曰︰「蒼頭公已復來矣。」

元嘉二十七年，文帝將北伐，以慶之為步兵校尉。慶之曰︰「治國如治家，耕當問奴、織當問婢。陛下今欲伐人國，而與白面書生輩謀事，何由濟﹖」文帝大笑。及北伐果無功，王謨等退，虜大進。後隨孝武討淮汝蠻，㑹元兇立。慶之説孝武曰︰「蕭斌婦人不足數，其餘皆易與耳。」遂與謀下，平元兇。初，慶之統諸軍事擊蠻，從孝武至五洲，元兇密與慶之書，令殺孝武。慶之入，孝武稱疾不見。慶之突前，以元兇書呈孝武。孝武泣求入內與母辭。慶之曰︰「下官受先帝厚恩，今日唯力是視。殿下何疑﹖」孝武再拜，曰︰「家國安危，悉在將軍。」即日勒兵處分。主簿顔峻曰︰「宜待衆軍。」慶之曰︰「方興大事，而與黃口小兒參預，此禍至矣。宜斬以徇軍。」峻再拜。慶之曰︰「君但知筆札之事。」

孝武立，以為領軍將軍、南兗州刺史、封南昌公，鎮盱眙。及魯爽等反，遣慶之與薛安都等往討之，斬爽。進慶之鎮北大將軍。尋與柳元景俱開府儀同三司、封始興公。大明三年，竟陵王誕據廣陵，以慶之統諸軍，平廣陵。進司空，給吏五十人，門施行馬。

慶之居在西明門外，有宅四所。又有園在婁湖。孝武崩，受遺詔。廢帝即位，加几杖，給三望車，進太尉。廢帝使慶之從子攸之齎藥酒飲之，死。年八十，贈太尉。

## 據
*《宋書·沈慶之傳》
*《南史·沈慶之傳》
燕光烈帝

**安祿山**，唐營州柳城胡也，本姓康。母阿史德，為覡，居突厥中，禱子於軋犖山，而妊。及生，有光照穹廬，野獸盡鳴，望氣者言其祥。范陽節度使張仁愿遣搜廬帳，欲盡殺之，匿而免。母以神所命，遂字軋犖山。少孤，隨母嫁安延偃。偃攜以歸國，與將軍安道買亡子偕來，得依其家，故道買子安節厚德偃，約兩家子為兄弟，乃冒姓安，更名祿山。

及長，忮忍多智，善億測人情，通六蕃語，張守珪節度幽州，祿山盜羊而獲，將殺之，呼曰：「公不欲滅兩蕃邪。何殺我。」守珪壯其語，釋之，與史思明俱為捉生。知山川水泉處，嘗以五騎禽契丹數十人，守珪異之，稍益其兵，有討輒剋，拔為偏將。後以平盧兵馬使擢特進、幽州節度副使。御史中丞張利貞採訪河北，言祿山能，乃授營州都督、平盧軍使、順化州刺史。

天寶元年，以平盧為節度，祿山為之使，兼柳城太守，押兩蕃、渤海、黑水四府經略使。明年，入朝，奏對稱旨，進驃騎大將軍。又明年，代裴寬為范陽節度、河北採訪使，仍領平盧軍。時宰相李林甫嫌儒臣以戰功進，尊寵間己，請專用蕃將，故玄宗寵祿山益牢，群議不能軋，卒亂天下，林甫啟之也。

楊貴妃有寵，祿山請為妃養兒，帝許之。其拜，必先妃後帝，帝怪之，答曰：「蕃人先母後父。」帝大悅，命與楊銛及三夫人約為兄弟。由是祿山有亂天下意，六載，進御史大夫，祿山計天下可取，逆謀日熾，引張通儒、李廷堅、平洌、李史魚、獨孤問俗署幕府，以高尚典書記，嚴莊掌簿最，阿史那承慶、安大清、安守忠、李歸仁、孫孝哲、蔡希德、牛廷玠、向潤客、高邈、李欽湊、李立節、崔乾祐、尹子奇、何千年、武令珣、能元皓、田承嗣、田乾真皆拔行伍，署大將。紿契丹諸酋，殺數千人，獻馘闕下。

帝賜鐵券，封柳城郡公。又贈延偃范陽大都督，進祿山東平郡王。九載，兼河北道採訪處置使，又求兼河東，遂拜雲中太守、河東節度使。既兼制三道，意益侈。男子凡十一，帝以慶宗為太僕卿，慶緒鴻臚卿，慶長祕書監。

皇太子及宰相屢言祿山反，帝不信。是時國忠疑隙已深，建言追還朝，以驗厥狀。祿山揣得其謀，乃馳入謁，帝意遂安，拜尚書左僕射，詔還鎮。又請為閑廄、隴右群牧等使，其軍中有功位將軍者五百人，中郎將二千人。祿山還，乃反范陽，詭言奉密詔討楊國忠，反書聞，中外失色。明年正月，僭稱雄武皇帝，國號燕，建元聖武，子慶緒王晉，慶和王鄭。

帳下李豬兒者，本降豎，幼事祿山謹甚，使為閹人，愈親信。祿山腹大垂膝，每易衣，左右共舉之，豬兒為結帶。雖華清賜浴，亦許自隨。及老，愈肥，曲隱常瘡。既叛，不能無恚懼，至是目復盲，俄又得疽疾，尢卞躁，左右給侍，無罪輒死，或箠掠何辱，豬兒尢數，故深怨祿山。

初，慶緒善騎射，未冠為鴻臚卿。賊僭號，嬖段夫人，愛其子慶恩，欲立之。慶緒懼不立，遂定謀。至德二載，正月朔，夜，慶緒持兵扈門，豬兒入帳下，以大刀斫其腹腸，潰於牀，死。年五十餘。包以氈罽，埋牀下。

因傳疾甚，偽詔立慶緒為皇太子，又矯稱祿山傳位慶緒，乃偽尊太上皇。既襲偽位，改載初元年。於是廣平王率師東討，李嗣業將前軍、郭子儀將中軍、王思禮將後軍。回紇、葉護以兵從。賊大敗，引而東。慶緒走鄴郡。

王入洛陽，賊以相州為成安府，太守為尹，改元天和。部黨攜解，能元皓、高秀巖、王暕、宇文寬皆背賊自歸。河北諸軍各嬰城守，賊使蔡希德、安雄俊、安太清等以兵攻之。

乾元元年，秋九月，帝詔郭子儀率九節度兵討慶緒，攻衛州。慶緒戰潰走，獲其弟慶和，斬於京師。賊求救於史思明。思明趨鄴。明年，王師不利，九節度奔還思明，請慶緒歃血盟，不得已，以五百騎詣思明軍。先此，思明令軍中擐甲待。慶緒至，再拜伏地謝曰︰「臣不克負荷，棄兩都，陷重圍。不意大王以太上皇故，暴師遠來，臣之罪。唯王圖之。」思明恚曰︰「兵利不利亦何事，而為人子，殺父求位，非大逆邪﹖吾乃為太上皇討賊！」顧左右牽出，斬之。慶緒數目周萬志，萬志進曰︰「慶緒為君矣，宜賜死。乃并四弟縊之。思明改葬祿山以王禮。偽諡**燕刺王**。祿山父子僭位凡三年而滅。

## 據
*《舊唐書》〈安祿山傳〉
*《新唐書》〈安祿山傳〉
達奚珣

**達奚珣**，洛陽人，唐玄宗朝之官僚也。

開元五年，文史兼優科及第。開元廿八年，任中書舍人，撰《唐张守珪墓志》。天寶十一載，歷禮部侍郎、轉吏部侍郎。官至河南尹。

安祿山上表獻馬三千匹，選將士六千人。

達奚珣覺安祿山有叛意，上書：「諭祿山以進車馬宜俟至冬，官自給夫，無煩本軍。」

天寶十四載，任河南尹，助封常清抗叛軍，加固城郭。十二月十二日，安禄山军破东都城，李憕和盧奕被殺，達奚珣降。

天寶十五載正月初一，安禄山称帝，封達奚珣為侍中，以張萬頃接河南尹。

至德二載十二月，达奚珣、陈希烈等二百余人被囚受审。十二月二十七日，达奚珣等一十八人受刑於子城西南隅獨柳树下。

## 據
* 『太平廣記』卷第一百二十二 報應二十一
昭武九姓

昭武九姓，九姓胡也，非回鶻九姓。

《隋書》載，昭武九姓之祖為月氏，原居祁連山昭武城，為匈奴所破，遷蔥嶺，分九小國，其王均以昭武為姓。南北朝時，隸懨噠。隋時，隸西突厥。唐定西突厥後，劃入康居都督府，歸安西都護所轄。

昭武之九姓人，善商賈，早通商中國。外商於唐者，以昭武九姓人最多，以康國人、石國人為主。亦有立軍功者、文職、樂師、亂臣等。
月氏

**月氏**，又曰**禺知**、**禺氏**，古西域民族也。早業遊牧，事玉器貿易，處甘肅之西、新疆以東矣。

## 據
泰山

**泰山**，五嶽之長，古曰岱山，稱岱宗，居齊魯之央，濱黃河之南，氣勢磅礴。方四百廿六平方公里，主峰玉皇頂，高一千五百卅二公尺。譽為「天下名山第一」。

## 史
《史記集解》載：「天高不可及，於泰山上立封禪而祭之，冀近神靈也。」「泰山吞西華，壓南衡，駕中嵩，軼北恆，為五嶽之長。」

分類:山東省地理
衡山

**衡山**，五嶽之一，曰南嶽、壽嶽，始封於唐虞，山勢雄偉，綿延百里，號七十二峰，原居衡山縣境，今劃衡陽市南嶽區。一九七九年，列湘省級自然保護區。

《星經》所載，南嶽衡山是對應星宿二十八宿之軫星，軫星乃主管人間蒼生壽命。傳神農氏曾來此採百藥，因嘗線蟲中毒而仙逝於降真峰上。

道教亦傳，此山乃道教洞天福地（有三十六洞天之第三洞天——朱陵洞天，道教七十二福地之青玉壇福地、光天壇福地、洞靈源福地）也。為仙人遊憩之地。

南嶽廟，始建於唐，乃湘最古大之一古剎。司馬承禎、李白、杜甫、胡耀邦、喬石、朱鎔基等皆慕名遊歷於此。
腐乳

**腐乳**，或稱**豆腐乳**、**乳腐**、**南乳**、**貓乳**、**豆乳**、**霉豆腐**、**酱豆腐**、**糟豆腐**等，以豆腐醃成。中華美食也。琉球亦有之，曰豆腐糕。明人李實甫《蓬櫳夜話》有醢腐之說，或未為確。方密之《物理小識》載紅腐乳製法。入糟米者曰糟方，入黃酒者曰醉方。

## 製法
夫腐乳者，豆腐生黴而成。爾後拭去。加以佐料，或入酒。讓齋李化楠《醒園錄》曰：將豆腐切作方塊，用鹽醃三四天，出曬兩天，置蒸至極熟，出曬一天和便醬，下酒少許，蓋密曬之。或加小茴末和曬更佳。復有醬豆腐乳法、凍豆腐法。皆各有妙用。

分類:中華饌食
一二六三年

## 大事
*牛津大學貝利奧爾學院立。
## 生

## 卒
*十二月十五日——哈康四世，挪威王。
*十二月廿四日——北條時賴，日鎌倉幕府第五代執權。
切羅基語

**切羅基語**者，切羅基人語也。
## 文字
切羅基語本無字，塞闊雅仿羅馬字創之，惟形似而音異也。
切羅基語成於字母拼切成音，凡八十五如下：
華山

**華山**，古稱**太華山**，為五嶽之西嶽。處陝西渭南華陰之地，東去故都長安百二十公里。南連秦嶺，北瞰河渭，扼關中之要衝，勢控中原，天下之雄關也。山體乃巨石一塊，壁立千仞，四面如削。其道至險，有千尺幢、百尺峽、蒼龍嶺、鷂子翻身、長空棧道諸景，故世稱「奇險天下第一山」。

華山為道教聖地，列為第四洞天。

## 五峰

凡五峰鼎峙，曰東、西、南、北、中。

南峰，名落雁，海拔二千一百五十四米有奇，為華山之巔，亦五嶽之極。勢最高聳，稱「太華極頂」。

東峰，名朝陽，海拔二千九十六米有奇，乃觀日出之勝地。

西峰，名蓮花，海拔二千八十二米有奇，其石奇峭，狀若蓮瓣。

北峰，名雲臺，海拔一千六百一十四米有奇，為五峰最低者，然三面懸絕，亦稱天險。

中峰，名玉女，居諸峰之間。

其中，南、東、西三峰，聯袂而起，尤為高峻，合稱「天外三峰」。
## 辨名
華山，其「華」字，古作「崋」，見於《廣韻》。

亦名太華山。惟「華」字於此稱，音有異讀。今中原多讀為陽平，臺灣則仍讀去聲，兩岸殊音。

此山乃五嶽之西嶽，故古時亦常直以「西嶽」為其名焉。
## 據
人蔘

**人蔘**，原生於上黨山谷及遼東。東亞之草藥也。

## 史載
*《神農本草經》載曰人蔘：「補五臟、安精神、定魂魄、止驚悸、除邪氣、明目、開心、益智、久服輕身延年。」
*《張仲景傷寒論》有載，名不詳。
*《吳普》曰：黃參
*《別錄》曰：血參、神草、土精
*《本經》曰：人銜、鬼蓋
*《廣雅》曰：地精、海腴、皺面還丹
*《廣五行記》云︰隋文帝時，上黨有人宅後每夜聞人呼聲，求之不得。去宅一裡許，見人參枝葉異常，掘之入地五尺，得人參，一如人體，四肢畢備，呼聲遂絕。觀此，則土精之名，尤可証也。
*《禮斗威儀》云︰下有人參，上有紫氣。
*《春秋運斗樞》云︰搖光星散而為人參。人君廢山瀆之利，則搖光不明，人參不生。觀此，則神草之名，又可証矣。

## 原生地
《別錄》曰︰人參生上黨山谷及遼東，二月、四月、八月上旬採根，竹刀刮，曝乾，無令見風。根如人形者，有神。 

春生苗，多於深山背陰，近 漆下濕潤處。初生小者三、四寸許，一椏五葉；四、五年後生兩椏五葉，未有花莖；至十年後生三椏；年深者生四椏，各五葉。中心生一莖，俗名百尺杵。三月、四月有花，細小如粟，蕊如絲，紫白色。秋後結子，或七、八枚，如大豆，生青熟紅，自落。根如人形者，神。泰山出者，葉干青，根白，殊別。江淮間出一種土人參，苗長一、二尺，葉如匙而小，與桔梗相似，相對生，生五、七節。根亦如桔梗而柔，味極甘美。秋生紫花，又帶青色。春秋採根，土人或用之。

## 形、味
*上黨蔘：南朝時，形長而黃，狀如防風，多潤實而甘。上黨者，根頗纖長，根下垂，有及一尺餘者，或十歧者，其價與銀等，稍為難得。土人得一窠，則置板上，以新彩絨飾之。 
*遼東蔘：或曰遼蔘。黃潤纖長有須，俗名黃蔘，獨勝。遼蔘，連皮者，黃潤色如防風；去皮者，堅白如粉；偽者，皆以沙蔘、薺、桔梗採根造作亂之。
*百濟蔘：百濟國所產者，形細而堅白，氣味薄於上黨者。百濟蔘，白堅且圓，名白條蔘，俗名羊角蔘。
*高麗蔘：高麗地近遼東，其蔘形大而虛軟，不及百濟，並不及上黨者。其草一莖直上，四、五葉相對生，花紫色。高麗蔘，近紫體虛。
*紫團蔘：乃潞州太行紫團山所出者，謂之紫團蔘，紫大稍扁。 
*太行山系所出之蔘：沁州、遼州、澤州、箕州、平州、易州、檀州、幽州、媯州、並州並出人蔘，蓋其山皆與太行連亙相接故也。 
*新羅蔘：新羅國所產者，亞黃味薄，肖人形者神；其類雞腿者，力洪。 
*沙州蔘：新羅國所產者，有手足，狀如人形，長尺餘，以杉木夾定，紅絲纏飾之。又沙州蔘，短小，不堪用。 
*河東諸州及泰山之蔘：又名**新羅人蔘**，河東諸州及泰山皆有之，俱不及上黨者佳。
*河北榷場及閩中之蔘：亦名**新羅人蔘**，河北榷場及閩中皆有之，俱不及上黨者佳。
***沙蔘**：其蔘為滁州所產，乃沙蔘之苗葉，體虛無心而味淡
*薺：其蔘為沁州、兗州所產，乃薺之苗葉，或云**江淮土人參**，體虛無心
*桔梗：體堅有心而味苦。
*人蔘：體實有心而味甘，微帶苦，自有餘味，俗名金井玉闌也。其似人形者，謂之孩兒蔘，尤多贗偽。

## 辨
宋蘇頌《圖經本草》所繪潞州者，三椏五葉，真人參也；其滁州者，乃沙參之苗葉；沁州、兗州者，皆薺 之苗葉。其所云江淮土人參者，亦薺 也。並失之詳審。今潞州者尚不可得，則他處者尤不足信矣。近又有薄夫以人參先浸取汁自啜，乃晒乾複售，謂之湯參，全不任用，不可不察。考月池翁諱言聞，字子郁，銜太醫吏目。嘗著《人參傳》上、下卷甚詳，不能備錄，亦略節要語於下條云耳。
## 種植法
一、種菜法：於十月下種，亦可收子。秋冬採者，堅實；春夏採者，虛軟，非地產有虛實也。

## 類
*上黨蔘，明李時珍曰潞州蔘，民以人參為地方害，不複採取。明所用者皆是遼參，亦往朝鮮互市。
*遼東蔘
*百濟蔘，與高麗蔘、新羅蔘等合稱朝鮮人蔘。
*高麗蔘，與百濟蔘、新羅蔘等合稱朝鮮人蔘。
*新羅蔘，與百濟蔘、高麗蔘等合稱朝鮮人蔘。
*紫團蔘
*太行山系所出之蔘
*河東諸州及泰山之蔘
*河北榷場之蔘
*閩中之蔘
*沙蔘
*白蔘/水蔘
*紅蔘
*生乾人蔘
*高麗蔘：有太極蔘者，乃南韓國府專營。
*西洋蔘

## 徵

## 藥效
傳欲試上黨蔘，使二人同走，一含人參，一空口，度走三、五里許，其不含人蔘者，必大喘；含者氣息自如，其人參乃真也。

## 保存
*人蔘易蛀，唯納新器中密封，可經年不壞。 
*人蔘頻見風日則易蛀，惟用盛過麻油瓦罐，泡淨焙乾。入華陰細辛與參相間收之，密封，可留經年。一法︰用淋過竈灰，晒乾罐收亦可。李言聞曰︰人參生時背陽，故不喜見風日。凡生用宜咀；熟用，宜隔紙焙之，或醇酒潤透咀、焙熟用，並忌鐵器。。

## 附方
*人蔘膏︰用人蔘十兩細切，以活水二十盞浸透，入銀石器內，桑柴火緩緩煎取十盞，濾汁，再以水十盞，煎取五盞，與前汁合煎成膏，瓶收，隨病作湯使。丹溪云︰多欲之人，腎氣衰憊，咳嗽不止，用生薑、橘皮煎湯，化膏服之。浦江鄭兄，五月患痢，又犯房室，忽發昏暈，不知人事，手撒目暗，自汗如雨，喉中痰鳴如曳鋸聲，小便遺失，脈大無倫，此陰虧陽絕之証也。予令急煎大料人參膏，仍與灸氣海十八壯，右手能動，再三壯，唇口微動，遂與膏服一盞，半夜後服三盞，眼能動，盡三斤，方能言而索粥，盡五斤而痢止，至十斤而全安，若作風治則誤矣。一人背疽，服內托十宣藥已多，膿出作嘔，發熱，六脈沉數有力，此潰瘍所忌也。遂與大料人參膏，入竹瀝飲之，參盡一十六斤，竹伐百餘竿，而安。後經旬餘，值大風拔木，瘡起有膿，中有紅線一道，過肩胛，抵右肋。予曰︰急作參膏，以芎、歸、橘皮作湯，入竹瀝、薑汁飲之。盡三斤而瘡潰，調理乃安。若癰疽潰後，氣血俱虛，嘔逆不食，變証不一者，以參、耆、歸、朮等分，煎膏服之，最妙。

## 借詞
*日本：胡蘿蔔也。明時，自中土傳入日本，曰「人蔘」。

## 據
*本草綱目。
船中八策

坂本龍馬所提之日本維新之策。

## 譯
一、天下政權還於朝廷，政令應當出於朝廷。
二、設上下議政局，置議員以參萬機，展公議以決萬機。
三、公卿諸侯，以致天下人才，舉其有能，並且賜官晉爵，以爲顧問，另削有名無實之官。
四、廣棌公議以交外國，檢討規約以定其當。
五、複核古有之律令，撰定完善之法典。
六、擴編海軍。
七、置親兵以衛帝都。
八、金銀貨物等市易之事，應參照外國，定其宜當之法。

以上八策乃察天下形勢，審宇內萬國而後定，為舍他無二之急務。若行此數策，必將挽回皇運，擴張國勢，與萬國並行，亦非難事矣。乞願本公明正大之理，行英明果斷之策，則天下必可更始一新也。

## 新政府綱領八策
*第一義，招致天下有名的人才，供作顧問。
*第二義，進用有才的諸侯，賜以朝廷的官爵，罷免有名無實的官。
*第三義，議定與外國的交際。
*第四義，作律令，定新而無窮的大典，既定律令，諸侯伯皆奉此統率部下。
*第五義，置上下議政所。
*第六義，置海陸軍局。
*第七義，兵士皆天皇之親兵。
*第八義，皇國今日之金銀物價與外國平均。

慶應丁卯十一月，坂本直柔助政府佈之。
彼得一世島

**彼得一世島**（挪威文︰Peter I Øy kart）處南極緣，太平洋嶼也。挪威聲索之，不得，蓋南極條約之故。其上有山，以挪威船主名之，曰拉斯克里斯滕森峰。
福州中考

凡**[[福州]]**生徒就初級中學者，既畢其業，必赴**中考**。「福州市初中畢業會考、高級中等學校招生考試」，是斯試全稱也。畢業之生，或應屆，或往屆，咸能應試，惟需畢九年義務教育。蓋春夏之交，比次以運動之乾健。及至仲夏，銓所試文。又以二者之間，覈以格致之實驗。

掌試者，市中等學校招生委員會辦公室。而召各科命題者之責，屬市教育研究院 。

## 引據
恆山

**恆山**，五嶽之**北嶽**也。古稱**常山**；漢世避文帝諱，改稱曰恆山。亦號**元嶽**、**紫嶽**。

## 形勢
縮圖|渾源縣城渾河橋上遠眺恆山
山在晉省渾源縣南，屬太行山脈，橫亙塞上，延袤三百餘里，號「人天北柱」「絕塞名山」。其勢壯其形擁，為中原之屏翰。

主峰曰「天峰嶺」，拔海二千又十六米，摩雲插天，與翠屏峰對峙，中斷為金龍峽，天險自成。

## 沿革
傳舜帝巡狩至於北嶽，即此。秦漢以降，歷代帝王多有加封。然漢唐宋明數代，祭北嶽者多在直隸曲陽。至明弘治間，始改祀於渾源。清順治時定讞，以渾源為北嶽正祀。

## 景
恆山舊有十八景，以幽奧見稱。
* 北嶽廟：在主峰南麓，構於明弘治年間，崇殿巍峨，祀北嶽大帝；
* 懸空寺：在金龍峽西崖，翠屏峰之半壁。其構凌空危掛，丹廊朱戶，以此為最奇，遊人仰觀，若神工鬼斧，有「天下巨觀」之譽。

## 據
黃宗羲

**黃宗羲**字**太沖**，號**梨洲**。紹興餘姚人也。父尊素仕明為御史。為魏忠賢所害。崇禎初，詣闕訟父冤。毆害其父者，拔其須，復追殺當事獄卒，以祭慰父靈。思宗烈皇帝聞之，深感其誠。弘光初，阮大鉞復欲除東林之黨，宗羲幾遭不測。俄而南京陷虜，宗羲得免。從魯王朱以海，授御史。王敗走海上，宗羲從亡。講學不輟。及浙江陷，宗羲乃歸鄉，窮力著述。清皇帝屢征之，不赴。康熙三十四年，卒。年八十。
## 引據
*《清史稿·卷四百八十》
許宗彥

**許宗彥**，字**積卿**，德清人。九歲能讀經、史。善屬文，侍郎王昶愛其才，作積卿字說以贈。嘉慶四年進士，授兵部主事，就官兩月，以親老遽引疾歸。親歿，卒不出。居杭州，杜門以讀書為事。其學無所不通，探賾索隱，識力卓然，發千年儒者所未發。考周五廟二祧，以為周制五廟之外，別有二祧，為遷廟之殺，以厚親親之仁。宗廟之外，別立祖宗，與禘、郊同為重祭，以大尊尊之義。諸經無文、武二廟不毀之說，誤始於韋玄成，而劉歆因之，鄭康成亦因之。祧者遷廟，乃謂為不遷之廟，名實乖矣。又考文、武二世室，以為周文、武皆配於明堂太室，故有「文、武世室」之號。孔穎達誤謂伯禽稱「文世室」，周公稱「武世室」。以公羊傳周公稱「太廟」、魯公稱「世室」、群公稱「宮」證之，舛甚。

又考禹貢三江，以為漢志言「分江水首受江，東至餘姚入海」。夫曰「分江水」，曰「首受江」，則非南江之正流可知；曰「東至餘姚入海」，則非在吳入海可知，與禹貢三江無與。又考太歲、太陰，以為太歲者，歲星與日同次斗杓所建之辰也。太陰始寅終丑，太歲始子終亥。漢律志曰：「太初元年，歲前十一月朔旦冬至，歲在星紀婺女六度，歲名困敦。」此太歲始子之碻證。武帝詔曰：「年名焉逢、攝提格。」此太陰始寅之碻證。《漢書》天文誌始誤以甘、石之言太陰者系之太歲，而與太初之太歲遂差兩辰，乃以為星有贏縮，非矣。

又說六書轉注，以為從偏旁轉相注。《說文》曰：「轉注者，建類一首，同意相受，考老是也。」後序曰「其建首也，立一為耑」，即建類一首之謂也。如示為部首，從示之偏旁註為神祇等字，從神祇注為祠祀祭祝等字，展轉相注，皆同意為一類。戴震指爾雅詁訓為轉注，而不知詁訓出於後來，非制字時所豫有也。段玉裁引戴說，又言爾雅字多假借，而不知假借者本無其字，今如初、哉、首、基之訓，非本無首字，而假初、哉諸字以當之也。其他所著學說，能持漢、宋儒者之平。禮論、治論諸篇，皆稽古證今，通達政體。

尤精天文，得泰西推步秘法，自製渾金球，別具神解。嘗援緯書四游以疏本天高卑，而知不同心非渾圓之理。考周髀北極璿璣，以推古人測驗之法。七政皆統於天，而知東漢以前用赤道而非黃道，為得諸行之本。論日左右旋一理，以王錫闡解黃道右旋、赤道平行，戴震分黃、極為二行，其說頗不分明，為剖析之，洞徹微妙，皆言天家所未及。

性孝友，慎於交遊，體羸而神理澂淡，見者皆肅然敬之。儀徵阮元，會試舉主也，重其學術行誼，以子女為親家。

## 據
*《清史稿·列傳二百六十九·儒林三》
王昶德甫

**王昶**，字**德甫**，江蘇青浦人。乾隆十九年進士。南巡，召試，授內閣中書，充軍機章京。三遷刑部郎中。三十二年，察治兩淮運鹽提引，前鹽運使盧見曾坐得罪，昶嘗客授見曾所，至是坐漏言奪職。雲貴總督阿桂帥師討緬甸，疏請發軍前自效。帝命大學士傅恆出視師，嗣以理籓院尚書溫福代阿桂，皆以昶佐幕府。溫福移師討金川，昶實從，疏請敘昶勞，授吏部主事。既，復從阿桂定兩金川，再遷郎中。刑部侍郎袁守侗按事四川，上命察軍中事，還奏言昶治軍書有勞。四十一年，師凱還，擢昶鴻臚寺卿，仍充軍機章京。三遷左副都御史，外授江西按察使。數月，以憂歸。起直隸按察使，未上，移陝西按察使。

在陝西凡十年，值回田五為亂，軍興，昶繕守具，佐治軍需，疏請清釐保甲，禁民間蓄軍器。遷雲南布政使。河南伊陽民戕知縣，竄匿陝西境未獲，昶如商州督捕，帝命俟得賊詣京師覲見。昶既得賊，入謁帝，自陳疲憊，乞改京職，帝溫旨慰遣，乃上官。以雲南銅政事重，撰銅政全書，求調劑補救之法。旋調江西布政使。五十四年，內遷刑部侍郎。屢命如江南、湖北讞獄。五十八年，以老乞罷，帝許之，方歲暮，諭俟來歲春融歸里。昶歸，遂以“春融”名其堂。嘉慶元年，詣京師賀內禪，與千叟宴。四年，复詣京師謁高宗梓宮。十一年，卒。

昶工詩古文辭，通經。讀硃子書，兼及薛瑄、王守仁諸家之學。蒐採金石，平選詩文詞，著述傳於世。惟晚年患目疾，作品悉委門下代撰，錯漏百出。

## 引據
錢陳群

**錢陳群**，字**主敬**，浙江嘉興人。父綸光，早卒。母陳，翼諸孤以長，語在列女傳。康熙四十四年，時帝南巡，陳群迎駕吳江，獻詩。上命俟回蹕召試，以母陳病不赴。六十年，成進士，引見，上諭及前事。改庶吉士，授編修。雍正七年，世宗命從史貽直、杭奕祿赴陝西宣諭化導，陳群週曆諸府縣，集諸生就公廨講經，反覆深切，有聞而流涕者。使還，上諭獎為「安分讀書人」。五遷右通政，督順天學政。乾隆元年，以母喪去官。服除，高宗命仍督順天學政，除原官。陳群以母陳夜紡授經圖奏上，上為題詞。疏請增順天鄉試中額，上以官制有定，取者多，用者益遠，國家不能收科目取人之效，寢其議。

三遷內閣學士。陳群屢有建白：嘗疏請嚴治匿名揭帖，無論事鉅細，非據實首告而編造歌謠詩詞，匿名粘貼閭巷街衢，當下刑部依律治罪。疏請廣勸種植樹木，官地令官種，州郡吏種至千本以上，予紀錄；受代時具冊，備地方公用。民地令民種，至五六百本者，予扁額獎賞，成材後聽取用。疏請偏災蠲免分數，分別貧富，富者按例定分數蠲免，貧者被災幾分即蠲免幾分，使之相等。及敕詢州縣耗羨，疏言：「康熙間，州縣官額徵錢糧，收耗羨一二錢不等。陸隴其知嘉定縣止收四分，清如隴其，亦未聞全去耗羨也。議者以康熙間無耗羨，非無耗羨也，特無耗羨之名耳。世宗出自獨斷，通計外吏大小員數，酌定養廉，而以所入耗羨按季支領。吏治肅清，民亦安業。特以有徵報支收之令，不知者或以為加賦。皇上詢及盈廷，臣請稍為變通，凡耗羨所入，仍歸籓庫，各官養廉及各州縣公項，如舊支給。其續增公用，名色不能畫一，多寡亦有不同，應令直省督撫明察，某件應動正項，某件應入公用，分別報銷。各省州縣自酌定養廉，榮悴不一，其有支絀者，應令督撫確察量增，俾稍寬裕。仍飭勿得耗外加耗，以致累民。則既無加賦之名，並無全用耗羨辦公之事，州縣各有贏馀，益知鼓勵。至於施從其厚，斂從其薄，古之製也。及此倉庾充裕、民安物阜之時，大臣悉心調劑，使養廉之入，不為素餐，元氣培扶，帑藏盈溢，然後以三十年之通制國用。宋太祖能罷羨馀，臣固知皇上之聖，不必廷臣建白如張全操其人者，而德音自下也。」

七年，擢刑部侍郎。上令廷臣議州縣常平倉應行諸事，諸臣皆議歉歲減價。陳群疏言：「成熟之年，出陳易新，倉米必不及市米，而民以米值納倉，銀色當高於市易。擬令石減一錢二分，還倉時加穀四五升，以為出入耗費。」

十七年，患反穀疾，連疏乞解職，許之。命其子編修汝誠侍行，且賜詩以寬其意。陳群進途中所作詩，上為答和。時有偽為孫嘉淦疏稿語謗上，上令窮治，陳群自家密疏請省株連，上嚴飭之，而事漸解。二十二年，上南巡，令在籍食俸。二十五年，上為橋梓圖寄賜陳群。二十六年，偕江南在籍侍郎沈德潛詣京師祝皇太后七十壽，命與香山九老會，加尚書銜。上諭：「明歲南巡，諸臣今年已赴闕，毋更遠迎。」二十七年，南巡，陳群偕德潛迎駕常州，上賜詩稱為「大老」。三十年，南巡，复迎駕。是歲陳群年八十，加太子太傅。賜其子汝器舉人，汝誠扈蹕，命從還省視。

三十一年，陳群復進其母陳畫冊，冊有綸光題句。上題詩以趙孟頫、管道升為比。三十五年，上六十萬壽，命德潛至嘉興勸陳群毋詣京師，陳群獻竹根如意，上批劄雲：「未頒僧紹之賜，恰致公遠之貢，文而有節，把玩良怡！今賜卿木蘭所獲鹿，服食延年，以俟清晤。」三十六年，上東巡，陳群迎駕平原，進登岱祝釐頌。是冬，复詣京師祝皇太后八十萬壽，命紫禁城騎馬，賜人葠，再與香山九老會。陳群進和詩有句云“鹿馴岩畔當童扶”，上賞其超逸，復為圖賜之。南歸，以詩餞。

陳群里居，每歲上錄寄詩百馀篇，陳群必賡和，親書冊以進，體兼行草，屢蒙獎許。三十九年，卒，年八十九。上諭謂：「儒臣老輩中能以詩文結恩遇、備商榷者，沈德潛卒後惟陳群。」加太傅，祀賢良祠，諡文端。四十四年，上製懷舊詩，列五詞臣中。

## 引據
*《清史稿·卷三〇五》列傳九十二
汪象旭

**汪象旭**，初名**淇**，字**右子**，一字**澹漪**，號**殘蘿道人**，錢塘人。明季清初諸生，生歿年歲無考，大較康熙初人。

象旭好道家言，嘗輯《西遊證道書》行於世。其書以全真丹道之旨解《西遊記》，謂其演金丹大道，一言一動，皆寓真詮，以「證道」為歸。其立論詳贍，義例自成。清世之以道解《西遊》者，象旭蓋集大成，其說影響甚鉅。

然近人考據，知書中所評，多出於明季黃周星之手。象旭或得其遺稿，稍事增刪，冠以自序，遽以為己作。是故，象旭乃此書之輯刻者，非評點之原著者也。
王稟

**王稟**，靖康元年卒。字**正臣**。北宋開封人。

摶七世孫。早從軍。宣和元年，官至婺州觀察使，步軍都虞候。明年，改軍統制，預討方腊舉事。靖康元年甲午六月，為建武軍節度使。靖康元年八月，完顏宗翰率西攻太原，太原宣撫使童貫奔敗，東路軍至燕山府，長驅，直逼東京汴城下。王稟領宣撫司兵，與太原府張孝純同守。西路軍堅攻太原二百五十餘日，「悉為王稟隨，終不攻」，城破與之巷戰，身被數十創，攜子王荀投河死。張孝純被執。

## 參
*《續資治通鑒》卷九十七
許元

**許元**，字**子春**。宣州宣城人。

許逖之子，以孝謹聞名於鄉里。早年為丹陽縣令，後為發運使。嘉佑二年卒，年六十九。
## 注

## 參
*《宋史》卷二九九《許元傳》
*《歐陽文忠公集》卷三三《尚書工部郎中充天章閣待制許公墓誌銘並序》
大慶市

**大慶**者，黑龍江之地級市也，領區五，縣四。廣七十公里，袤百三十公里。東臨綏化，西壤齊齊哈爾，南望吉林。去省治百五十公里。口二百九十萬，居於城中者凡一百三十五萬又三千。

其城者，故名**安達**，採音於蒙古語之『摯友』也。西曆一九五九年，掘地得油，適人民共和國十年國慶，遂名之以『大慶油田』。一九七九年，因油田以名城。

## 史
金屬肇州。明屬福餘衛。清時為杜爾伯特部地。

西曆一八九八年，俄人興中東鐵路，置薩爾圖站。一九零六年，置安達撫民府，治於今安達縣任民鎮。一九四七年，官署置牧場若干。一九五九年，松基三井井噴，大慶油田興。

## 地方

大慶領區五。一、薩爾圖；二、龍鳳；三、讓胡路；四、大同；五，紅崗。

大慶領縣四。六、肇州；七、肇源；八、林甸；九、杜爾伯特蒙古族自治縣。

其地者曠，其壤者沃，有田四十五萬公頃。西，嫩江自杜爾伯特入；南，松花江自肇源入。多澤沼，逾百畝者二百八十有四，或謂之以『百湖之城』。

## 人文
有口二百九十萬，居於城中者百三五萬又三千。

漢族，九成有六；蒙古族，百中有二；滿族，百中有一；他族，百中不足一。

## 它典
* 大慶市政府 

## 攷註


分類:黑龍江省區劃
黑斯廷斯戰役

**黑斯廷斯戰役**，一〇六六年發於英格蘭薩塞克斯之森拉克，乃撒克遜人戰於諾曼人也。戰末，撒克遜敗績，諾曼勝之。蓋諾曼征服之始也。因森拉克鄰黑斯廷斯，故名之。

是日，乃丙戌月癸亥日，英王哈羅德葛溫森領八千英軍立於森拉克山脊，以拒諾軍。英軍皆為步軍兵士，並無騎兵，亦鮮有弓弩兵士。諾公威廉領一萬二千諾曼軍士立於山下，有两千騎，弓弩兵士無數。哈羅德命英軍結盾墻於山脊，諾曼軍屢攻之，而賴於英軍之勇猛，終未之能勝。

然一謠言英軍於傳，稱諾公威廉已毙，英軍大喜，攻諾軍至平原。然威廉實未卒，諾曼騎兵合圍追擊之英軍，英軍大部皆隕。

至黄昏，威廉又令弓弩兵士易角射之，英軍死傷無數。一箭中哈羅德之右目，英王殯天，其軍自潰。諾曼軍逐英軍二百里，至倫敦。威廉王之英格蘭，時人呼曰征服者威廉。

究此役，諾軍兵士多於英軍，更有持利矛之骑士，操勁弩之射手，戰半日而不勝，何也？實乃英軍盾墙之堅，兵士作戰之勇所致也。時至今日，英人常念其故主，而惡諾曼之治也。
徐才厚

**徐才厚**（），遼寧大連瓦房店人也。幼，家貧，不能自給。乃奮發讀書。弱冠，入哈爾濱軍事工程學院，習電子工程，九月為兵。一九六六年，學院易名，皆轉業，去軍籍，流三十九軍鶴立農場。才厚不得志。又二年，以工人故，戎於吉林省軍區獨立師。又明年，以其謹小慎微，乃得入中國共產黨，遷瀋陽軍區守備師炮兵團連副指導員、吉林省軍區幹部處幹事、副處長、政治部幹部處處長、副主任，至是平步青雲。八五年，為十六集團軍政治部主任。九〇年，遷政治委員，封少將，江氏倚為股肱。時楊尚昆與江氏傾軋，野總政治部主任楊白冰。白冰者，尚昆弟也。才厚除副主任，以分其權。

九九年，除中央軍委委員、總政治部常務副主任，封上將。二〇〇二年，江氏遜位，拜中共中央書記處書記、中央軍委委員、總政治部主任。〇四年，得拜軍委副主席。胡氏執政，才厚多有掣肘。一二年致仕。明年，習氏反腐，其黨多為所執。一四年，以貪污罪，褫其黨籍公職，命有司勘之。時才厚有疾，宿於北京三〇一醫院。有司抄其宅，得寶鈔、和田玉、古玩字畫甚眾，實以十數軍車而出。事聞於眾，舉世譁然，官媒以「國妖」呼之。一五年，以膀胱癌卒。

分類:遼寧省列傳
通字方案

通字方案，拼音字也。語言家趙氏元任作之，書兼文俗，韻合四方。凡二千八十五字，餘者通假，要以官話、粵語、吳語及閩語為本。
## 聲母

## 聲調
平聲：
*用韻母原形

上聲：
*重覆韻尾 ∅, -m, -n 前最後元音
*重覆 iu 中 u
*改寫韻尾 -i, -u, -ng 為 -e, -o， -g

去聲：
*韻尾爲 ∅ 時,加寫 -h
*改寫韻尾 -i, -u 爲 -y, -w
*重覆韻尾 -n, -m
*改寫韻尾 -ng 爲 -q

入聲：
*由韻尾 -p, -t, -c 表之

## 用例

文：子曰、學而時習之、不亦說乎、有朋自遠方來、不亦樂乎、人不知而不慍、不亦君子乎、

轉：Zii yuet: heoc er zhi szip ji, but yec yuet hu? Yeo bheng dzih yuaan fang lai, but yec loc hu? Ren but dyi er but un, but yec ciunzii hu?

## 查詢

《通字方案》列表 - A Chinese - General Chinese transcription table

分類:漢語拼讀程式
薛定諤方程

**薛定諤方程**之於量子力學，為基礎方程。所述，物理系統之中，量子態隨時所變。名之者、作之者，薛定諤，奧地利人，通物理學。其名涵乎基礎量子力學之假說，弗以他理導出。

凡經典論運動者，皆使牛頓第二定律述之。然量子之範，皆以薛定諤方程述之。其解可述微觀物體之理，亦可述宏觀者，小至分子、原子、亞原子，大至寰宇。
拗九節

**拗九節**值夏曆正月廿九，晦日也。福州百姓每逮是日，烹糜曰拗九粥者，以之祭祖，又饋親友，餉來客。婦亦歸安，奉糜於父母，藉表孝思。

## 源流
拗九節始有日，可考至明清。至於其源，眾說紛紜。一說，目蓮供母以是日，遂始此節。惟此實後人所附會。或言其源於榕俗之「九」。其節別名亦眾。始名「下九」。然榕方言中，「下」「後」「窈」「拗」「孝」五字音相似，遂淆然雜用。今多以「拗九」稱。

拗九初名下九。閩俗，初九爲上九，十九爲中九，廿九爲下九。而正月廿九者，全年「廿九」之首。是故名曰「下九節」。采此說者，《閩雜記》等書也。又以是日爲正月末「九」，名之曰「後九節」。又有榕俗，「九」字爲數之終，凶數也，可致人窮。年事及九，恐遭不測。九有明暗之辨。明九，謂其齡有數字九。如十九、二十九。暗九者，年數倍九也。如十八、二十七。須「拗」過乃九，方爲吉祥。是故烹拗九粥，以驅凶於舍外。

或謂之源於「除貧」之俗。《四時寶鑑》語云：「高陽氏之子好衣敝食糜，是日死。世作糜粥破衣，棄於巷口曰除貧，此仍其遺俗也。」《五雜俎》《續通志》《歲時記》三書咸采此說。《五雜俎》語云：「閩中以正月二十九日為窈九，謂是日天氣常窈晦然也。」原別名「窈九」。此書明士謝在杭所撰也。

至於目蓮之說，其事如下。古有孝子，或曰爲目蓮。其全家敬佛，繄母獨茹葷，死墜地獄。孝子敬佛成佛，往救其母。母餓甚，以他物餉之，則為鬼所奪。乃煮粥雜諸果，成爲五色，使鬼見不敢食，乃能救母而出。其救母之日，正正月廿九日。人仰其孝，因以是日爲拗九節，或曰「孝九節」。惟此實爲後人附會。謝在杭嘗曰：「相傳目蓮以是日供母，非也。」《榕城考古略》以爲「除貧」遺俗，曰：「不始於目連也」。清末民初，榕某報章有云：「但按之目連救母，書無明文，何能據之爲實？」

## 習俗
拗九之日，習俗甚多。或食拗九粥，或食九寶飯，或食「時來運轉」。非特有食，又需「過九」。
### 食拗九粥

正月二十九日，閩中人烹拗九粥，雜飴果，哺之。語云：「食之却病。」語所以如此者，暖糜甘溫补脾，而食者可馴致健也。以目蓮之說、省親之俗，焉乃得别名三：曰「孝九粥」、曰「孝子粥」、曰「孝順粥」。又以是日爲下九故，名之曰「下九粥」。目蓮救母於正月廿九，而其母年方二九，是故名之曰「後九粥」。糜色烏，故名曰「拗九粥」。外縣亦謂之「後九糜」、「烏九粥」。

烹糜有則。取糯米，雜食七：曰龍眼、曰棗、曰花生、曰胡麻、曰荸薺、曰紅糖、曰豇豆，然後烹之。繼而佐以糖，則成是糜。而閩侯、閩清、福清、羅源、連江、長樂、平潭、古田、尤溪、霞浦之地，其爲糜之法，亦大同小異。今烹糜之法加多。其味非特可甘，又可咸。若欲爲咸糜，則以六者和之：曰蝦仁、曰淡菜、曰肉絲、曰舌鰨、曰魷、曰蔥。又佐以蝦油，甚得榕風。

粥既成，以之祭天地，供灶君，祀祖先。而後餉親族，餽鄰里鄉黨。又備以待客。婦亦以花生染赤者，列於糜上，成「壽」「喜」二字狀，奉父母，餉親族，藉表孝思。而其父母亦爲粥，以回饋女。娼門亦烹之，以餉恩客，謂之「咬膠粥」。今每逮是日，庠序亦籌奉糜敬老之事。嘗有師籌是事者及學生與之者稱曰：「意義非凡。」

### 過九
以此晨食太平麵、太平蛋，是謂「過九」。於夫老而年齡及九者也，後生非特奉粥，又宜加進是麺及蛋二。藉祈平安過關，而福壽綿長。今是俗亦廣傳於榕城。他俗，若有齡契於九者，非特須食此麺，乃需如親戚家九，食其粥，然後祛惡。款延客者多佐以賀年之物：曰醩肉、曰滷蛋、曰醬蹄，藉表敬意。《藤山志》又載曰：「如無亲属致送，則年逢明九暗九者，宜自往鄰里索取，索至九家始已。蓋不如是，則本年難過。」婦之歸安奉粥，加進太平麺共酒菜少許，俱謂曰「送九」。子既分家者，亦宜爲邇。

### 食九寶飯
永泰諸方少婦，茍有既婚未育者，或未字男子者，以拗九前歸安，食九寶飯，用謀吉利。妻家亦爲之祈，望其早生貴子。

### 食時來運轉

平潭家家食一小食，曰「時來運轉」。其法，先以杵平麪，研細番薯粉，共番薯涼盡者加諸臼。繼而雜餡。掇紫菜，擇蟹肉，拾蝦而去其首尾甲。既然以爲餡。兹小食有其所自。傳嵐有漁夫，抱屈入獄，陷大辟。子患父，頻往探監，給可口食，惟屢為獄卒據食盡。其後，子心生一計。細破糖、棗、柿餅，和之。繼而以皮地瓜粉製成者包之。復加飯渣，使外不堪觀，實可於口。卒睇視之，綦惡，父得以食。至正月晦日，巡按明察，冤情昭雪。後人敬念孝行，以是日爲「孝父節」。爰平潭亦戶戶有石臼。

## 引據
飛鳥時代

**飛鳥時代**，乃日本史之一所分者，指五九二年至七一零年間也。前為古墳時代，飛鳥後則奈良時代取而代之。

歷推古朝、舒明朝、皇極朝、孝德朝、齊明朝、天智朝、弘文朝、天武朝、持統朝、文武朝、等十朝。

此代，倭國易國號，為日本也。
伊斯蘭國

**伊斯蘭國**者，回教之政體也，奉伊斯蘭為國教，中東、中亞、北非皆有。回回曆〇年（合西洋曆六二二年），先知穆罕默德始肇。每有政務，悉奉古蘭經之教義，並穆聖之教導。

今回回列國多奉伊斯蘭法。唯巴基斯坦、伊朗、阿富汗、茅利塔尼亞四國，奉共和政體，自號曰伊斯蘭共和國。

有黨如塔利班、卡伊達、達伊沙者，謀一統回回世界，憾西洋人甚。每獲泰西之人，輒斃之。今達伊沙竊據伊拉克、敘利亞之土，其魁巴格達迪建偽號曰「伊斯蘭國」，僭稱「哈里發」。隳名城，毀古跡，焚典籍，萬國嗔之。達伊沙，回回語「踐踏」之意也。蓋其黨徒多行不法，壞清真寺，違古蘭經之教義，回回人恥之之故也。
五臟六腑

五臟六腑，或曰臟腑。古之醫者所以稱內臟者也。

臟者，肝、心、脾、肺、腎。

腑者，膽、小腸、胃、大腸、膀胱、三焦。

分類:官理
格林定律

**格林定律**（又譯**格里姆定律**），謂日耳曼一次自音推變，屬印歐語，德人格林明之。
開心和尚

**開心和尚**，俗姓林，大正六年五月十四日申時生，臺南鹽水人，法名慧觀，法號開心，第四十八代臨濟正宗傳人也，修習於法源寺。

師棲霞方丈、月基上人。

## 據
*《開心老和尚》
聚元號

**聚元號**，京之弓匠作也。清時，皇帝所用弓、箭，供自弓箭大院諸匠。清亡。號業維艱。及一九九八年，始復製弓。今傳十代，掌櫃楊福喜。其製弓之術，列中華人民共和國非物質文化遺產名錄。

分類:中華人民共和國企業
分類:清紀事
分類:北京市
流鏑馬

夫**流鏑馬**者，日本之騎射也。或曰**鏑流馬**，馬上馳矢之謂也。寬平八年，宇多帝命源能有裁弓馬禮法。保延二年，關白藤原忠通觀流鏑馬於春日大社。源賴朝開府，武士多嗜之。小笠原長清定弓馬之術。是爲小笠原流。長清善此術，建久四年，行流鏑馬於鶴岡八幡宮。享保九年，征夷大将軍德川吉宗命小笠原貞政再訂弓馬禮法。十三年，吉宗子家重病疱瘡，吉宗以流鏑馬禊之。家重果愈，遂以爲常禮。幕府敗後日衰。至二戰之後方復興。神社祭祀，多行流鏑馬者。
漢昭烈帝孫夫人

**漢昭烈帝孫夫人**，吳郡富春人也，吳長沙桓王孫策、吳大帝孫權之妹。

## 生平
孫夫人才智敏捷、性格剛強，有其諸兄之風。侍婢百餘人，皆親執刀侍立，劉備每入，衷心常凛凛。 赤壁之戰后，權畏左將軍劉備，進妹以固好。建安十七年，劉備入蜀，權具人取夫人，夫人慾攜阿斗共往東吳，然遇趙雲截江奪之，夫人竟自回。此後之事，正史未有續焉。

## 演義
《三國演義》載：聯軍既大勝乎赤壁，雙方軍心不和，權畏懼劉備，欲以妹妻之，實則趁機殺之。不想夫人竟嫁入蜀地。趙雲截江奪阿斗后，夫人覆回東吳，知備夷陵之戰敗走，誤以為亡，遂乘車至江邊，望西遙哭，投江而死。

## 姓名之惑
《三國志》未及孫夫人之名諱；而《三國演義》曰孫堅之女名仁，是誤記矣。孫尚香之名，蓋始乎戲劇《龍鳳呈祥》《別宮·祭江》耳。今人稱孫權妹，或曰孫夫人，或曰孫尚香，均是同一人也。

## 族
:祖 鍾
:父 破虜將軍堅
:母 孫破虜吳夫人
:夫 漢昭烈帝劉備
:兄
::吳長沙桓王策
::吳大帝權

## 引據
肺

**肺**，金臧也，為氣，藏於右。

肺有金之精，制割立斷。

## 據
*《說文》
*《淮南子 • 精神》
*《素問 • 刺禁論》
*《春秋 • 元命苞》

分類:官理
達伊沙

thumb|right|200px|達伊沙之旗
**達伊沙**者，或譯**伊斯蘭國**，恐怖組織也，在中東。其徒咸所奉者，回教遜尼宗之瓦哈比派。داعش‎乃الدولة الإسلامية之略也，達者，達瓦也，伊者，冠詞并伊斯蘭之伊也，沙者，沙姆，蓋敘利亞地名。

初，美國伐伊拉克，獲其總統薩達姆誅之，伊國大亂。二〇〇四年，有名扎卡維者，始肇統一聖戰組織，奉卡伊達組織為宗。美國遣兵伐之。二〇〇六年，誅扎卡維於巴古拜。其黨奉阿布阿卜杜拉巴格達迪為首，建偽號曰「伊拉克伊斯蘭國」。

二〇一〇年，美軍斃阿布於提克里特。衆推阿布貝克爾巴格達迪登偽位。期一年，回回列國大亂，政局不穩。乃以兵掠四鄰，竊據敘利亞東部、伊拉克西北之地。更偽號，曰「伊拉克沙姆伊斯蘭國」。其徒多行不法，壞清真寺，違古蘭經之教義。每獲泰西之人，輒斃之。復行恐怖襲擊於泰西列國，呼曰「聖戰」。有奉什葉宗者亦誅之。事聞於阿富汗，卡伊達恥之，乃於二〇一四年絕其交。

六月二十九日，其魁巴格達迪竊據摩蘇爾，更偽號曰「伊斯蘭國」，僭號「哈里發」，謀一統回回世界。回回列國恥之，以為伊斯蘭國之號污真主、穆聖之名，弗用之，用「達伊沙」，美利堅人亦從之。

二〇一六年，達伊沙失守拉馬迪、帕米拉、費盧傑、曼比季。至二〇一七年，疆土盡失矣。

達伊沙以足球有違伊斯蘭教法，有觀球賽者誅之。復大掠摩蘇爾博物館，焚異教之典籍。以奉多神教由，遣戰車、導彈，隳千年名城哈特拉、尼姆魯德、杜爾舍魯金。萬國嗔之。
金雲翹

**金雲翹**，或謂**金雲翹傳**，乃明清時中國小說也。作者不詳，惟知其藏者號曰青心才人。名聞於越南，稱Kim Vân Kiều。越南名篇《翹傳》之本也。
分類:中華小說
教會羅馬字

**教會羅馬字**者，以羅馬字書中華諸語之法也。昔清末，東南諸港開埠，泰西列國傳教士咸來佈道。然民多不識洋文，亦不知官話，教士苦之。道光十三年，有基督教長老會教士，始創白話字於廈門以書閩南語，遂開教會羅馬字之濫觴。聞於各地教會，咸以為妙甚。至是，福州話、寧波話、潮州話、海南話、莆田話、客家話、上海話、台州話、建甌話，皆有教會羅馬字。教士多習方言，譯聖經為土腔，一時間，奉教者甚衆。
德川家康

**源朝臣德川次郎三郎家康**，三河國岡崎松平氏人。天文十一年生。幼名**竹千代**，少名**松平元康**。

慶長八年，拜征夷大將軍，肇創江戶幕府以號令日本。

元和二年三月廿一日，贈太政大臣。四月十七日巳時，公崩于駿府城，諡**東照大權現**，號**安國院**。祀于駿河國久能山東照宮。

## 引據
* 山岡莊八著，《德川家康》
* 東照宮社務所著，《德川家光公傳》，一九六一年出版，來源：加州大學，已數位化：二〇〇八年六月十七日
太政官

**太政官**，昔日本國之臺省也。下置八省。曰中務、宫内、民部、式部、治部、兵部、刑部、大藏。以太政大臣總之。若中華之尚書省、門下省。或稱**都省**。有凡長官、次官、判官、主典四等官。
## 官制
具名如下，括弧中具唐名以備類比。
### 長官
*太政大臣（太師）：員一人，無所掌。不常置。無適則闕。正、從一位。
*左大臣（左僕射）：員一人。總太政官事。稱左府。正、從二位。
*右大臣（右僕射）：員一人。左大臣闕，代行其事。稱右府。正、從二位。
*內大臣（內僕射）：員一人。左右大臣皆闕，內大臣代行其政。稱內府。正、從二位。
### 次官
*大納言（侍中）：員二人。參議庶事，掌敷奏・宣旨・侍從・獻替。正三位。
*中納言（黃門侍郎）：員三人。所掌如大納言。大納言闕，中納言行其事。從三位。
*參議（同平章事）：無定員。自朝中四位以上才能者選之。

### 判官
*左辨官局：左大辨、中辨、少辨。
*右辨官局：右大辨、中辨、少辨。
*少納言（給事中）：員三人。掌少納言局。從五位下。
*侍從（拾遺）：員八人。帝之側近。
### 主典
*左大史：員二人，正六位上。屬左辨官局。
*右大史：員二人，正六位上。屬右辨官局。
*大外記（令史）：正七位上。屬少納言局。
*左少史：員二人，正七位上。屬左辨官局。
*右少史：員二人，正七位上。屬右辨官局。
*少外記（令史）：從七位上。屬少納言局。
### 其他
*巡察使：無定員，巡行諸國。觀五畿七道政務得失。
*廚家別當：掌太政官用膳事。
*廚家預：別當之副貳。
國立嘉義大學

**國立嘉義大學**，略稱嘉大，本部在嘉義市東區，高等學府也。今有生員凡萬餘人，圖書館藏二百萬餘。

## 史
大正八年肇於嘉義，時名曰臺灣總督府嘉義農林學校。十年改制，云臺南州立嘉義農林學校。昭和三年立嘉義農林棒球隊。六年赴日，就甲子園，與第十七回全國中等學校優勝野球大會，以「天下嘉農」聞。民國三十四年，臺灣光復，黌校改制，命以臺灣省立嘉義農業職業學校。四十年，改臺灣省立嘉義高級農業職業學校。四十三年選為示範農校，易名臺灣省立嘉義示範高級農業職業學校。五十四年改制，時謂之臺灣省立嘉義農業專科學校。七十年改隸，曰國立嘉義農業專科學校。八十六年升格，曰國立嘉義技術學院。八十九年併國立嘉義師範學院改制，曰國立嘉義大學。

## 校區
今有校區四，曰蘭潭，曰民雄，曰林森，曰新民。

## 學院
學院凡七，曰人文藝術學，曰管理學，曰師範學，曰農學，曰理工學，曰生命科學，曰獸醫學。別設公共政策研究所。

## 附屬小學
民國八十九年國立嘉義師範學院附設實驗國民小學因國立嘉義技術學院併國立嘉義師範學院為國立嘉義大學改隸，曰國立嘉義大學附設實驗國民小學。

## 它典
* 國立嘉義大學
國立宜蘭大學

**國立宜蘭大學**，略稱宜大，在宜蘭縣宜蘭市，高等學府也。今有生員凡五千餘人，書藏近十萬冊。
## 史
昭和元年肇於宜蘭，時名曰臺北州立宜蘭農林學校。戰後，民國三十五年，黌校改制，命以臺灣省立宜蘭農業職業學校。五十六年改制，云臺灣省立宜蘭農工職業學校。五十八年，易名臺灣省立宜蘭高級農工職業學校。七十七年改制，時謂之國立宜蘭農工專科學校。八十七年升格，曰國立宜蘭技術學院。九十二年改制，曰國立宜蘭大學。
## 校區
今有校區三，曰本部，曰松瑞，曰城南。
## 學院
學院凡四，曰生物資源學，曰電機資訊學，曰工學，曰人文及管理學。
## 它典
*國立宜蘭大學
中書省

**中書省**，合尚書、門下，稱三省六部。昔中華之臺閣也。天下政令之所出。以中書令總之。與尚書省、門下省協相理政。
## 官制
下所具官制，以唐六典為本。他典為輔。
### 長官
*中書令：員二人。正三品。佐天子。掌政令。
### 通判官
*侍郎：員二人。正四品上。令之副貳也。掌冊書。
### 判官
*舍人：員六人，正五品上。草政令。署而行之。下官有表、狀上聞，舍人得而奏之。
### 檢勾官
*主書：員四人。從七品上。
### 主典
*主事：員四人。從八品下。
*令史：員二十五人。初在九品，入唐後為流外。
*書令史：員五十人。初在九品，入唐後為流外。
### 其他
*右散騎常侍：員二人。從三品。唐太宗時置。掌侍奉規諷，備顧問應對。
*起居舍人：員二人。從六品上。掌修記言之史，錄天子之制誥德音，如記事之制，以紀時政之損益。
*通事舍人：員十六人。從六品上。掌朝見、引納、及辭謝者。於殿庭通奏。
*右補闕：員二人。從七品上。國家有過闕而補正之。
*集賢殿書院：唐置。本秘書省也。
*史官：其職掌修史。
*匭使院：掌申天下之冤滯，以達萬人之情狀。

## 據
*《唐六典》
門下省

**門下省**，中書、尚書、門下三省之一。參議政務、禮儀、刑訟。與中書尚書協相理政。長官曰侍中。
## 官制
下所具制度，以唐六典為本。他典為輔。
### 長官
*侍中；員二人。正三品。或稱納言。掌出納帝命，緝熙皇極，總典吏職，贊相禮儀，以和萬邦，以弼庶務。
### 通判官
*黃門侍郎：員二人。正四品上。侍中之副貳。凡政之弛張，事之與奪，皆參議焉。天子有祭祀則從侍之。祥瑞現則奏報之。
### 判官
*給事中:員四人。正五品上。掌侍奉左右，分判省事。文書錯漏，糾而正之。形名不當，退而裁之。復理天下冤訟。
### 檢勾官
*錄事:員四人。從七品上。
### 主典
*主事:員四人。從八品下。
*甲庫令史：員七人。流品之外。
### 番官
*典儀：員二人。從九品下。掌殿上贊唱之節及設殿庭版位之次。
*贊者：員十二人。掌贊唱，為行事之節。分番上下。
*傳制：員八人。流品之外。
### 其他
*左散騎常侍：員二人，從三品。唐太宗時置。掌侍奉規諷，備顧問應對。原集書省官也。
*諫議大夫：員四人。正五品上。掌侍從贊相，規諫諷諭。
*起居郎：員二人。從六品上。掌錄天子之動作法度，以修記事之史。
*城門郎：員四人，從六品上。掌京城、皇城、宮殿諸門開闔之節，奉其管鑰而出納之。
*符寶郎：員四人。從六品上。掌天子之八寶及國之符節，辨其所用，有事則請於內，既事則奉而藏之。
*左補闕：員二人。從七品上。國家有過闕而補正之。
*左拾遺：員二人。從八品上。唐置。國家有遺事，拾而論之。
*弘文館：無定員。掌詳正圖籍，授教生徒。凡朝廷有制度沿革，禮儀輕重，得參議焉。

## 據
*《唐六典》
御史臺

**御史臺**，昔中華之官署也。行糾彈之職。
## 官制
下所具官制以唐六典為本。他典為輔。
### 長官
*御史大夫：員一人。從三品。或稱大司憲。
### 通判官
*御史中丞：員二人。正五品上。初為一人。晉以來實掌臺政。入隋始復為次官。
### 判官
*侍御史：員四人。從六品下。
### 檢勾官
*主簿:員一人。從七品下。
*錄事：員二人。從九品下。
### 主典
*令史：員八人。
*書令史：員十人。
### 其他
*殿中侍御史：自曹魏始有之。唐世員六人。從七品上。掌殿庭供奉之儀式。
*監察御史：員十人。正八品上。掌分察百僚，巡按郡縣，糺視刑獄，肅整朝儀。
## 據
*《唐六典》
魚

**魚**，水蟲也。無肢，無指，其尾與燕尾相似。至食物之鏈，當其卑處。

世間食其肉者甚多。
## 據
鯡

**鯡** （學名：**Clupea**），海魚也。大西洋鯡，太平洋鯡為其屬。常舍太平洋，大西洋多有。
相州

**相州**，中國古州也。北周末，楊堅毀舊鄴城，遷相州於安陽。隋代北移至今安陽市。金、元、明、清為彰德府。
張宗可

**張宗可**字**少卿**。以**康生**聞。山東諸城人也。其家世為鄉中膏腴。宗可少能屬文，家為盜劫，兄見害。遂遷諸城。入上海大學。與共產黨輩交遊。尋入掌特別行動科。民國三十三年，使俄。改名康生（康斯坦丁氏Константи́н）。後遂以是名行世。歸華，復掌間者之司。為毛澤東所識。宗可貶抑者眾，人皆恨之。共產黨七屆大會以降，漸失勢。復墜馬，壞其經脈。民國四十二年，任中共中央組織委員會副書記。內戰起，宗可拜中共山東書記，華東局副書記，山東主席。行土改，為政不仁，或致人亡。時宗可為華東書記饒漱石副貳，心有不甘。遂稱病不出。一九五六年，復起。仍掌情報。五九年廬山會議，宗可譖彭德懷，謂之反黨。六二年，有李建彤者作小說《劉志丹》，宗可誣為反黨，牽連甚眾。副總理習仲勛亦在其列。是為劉志丹案。尋補為中央書記處書記。六六年，加政治局常委。六七年，宗忖劉少奇將傾，謂薄一波等六十一人叛徒，為首者少奇。總理周恩來知其險惡，居中斡旋，為陳伯達、江青所沮。是為六十一人案。七〇年後，宗可觀林彪之勢有變，復稱病不出。七三年，拜副主席。列第四。明年，患癌。七五年，拜全國人大常委會副委員長。時宗可病篤，復譖鄧小平於毛澤東。澤東疑之。十二月十六日，宗可卒。臨終謂己非叛徒也。八〇年，除籍。名列林彪、江青之黨。子子石，杭州書記。宗可善書畫，時人莫比，復嗜貨，然所得者多繳公。日以羅織取奪為事。通《聊齋》，嘗作注。

## 逸話
*宗可善畫。號曰魯赤水。蓋為齊白石之對也。
*宗可善書。諸體皆有成，尤善章草。復能以左手書。
*紀曉嵐嘗得一硯，以為端溪綠石上品。宗可得之，立知其非，乃於硯上著曰：他不知端石為何物，更不必說識別古硯了。後人鑒之，果然。
分類:山東省列傳
國立北港高級農工職業學校

**國立北港高級農工職業學校**，略云**北港農工**、**北農**，在臺灣雲林縣北港鎮。

## 史
昭和十六年肇於北港，時名曰臺灣總督府北港專修農業學校。戰後，民國三十五年，改制臺南縣立北港初級農業學校。三十九年政區調整，易銜雲林縣立北港農業職業學校。五十七年實施九年國教，改制臺灣省立北港高級農業職業學校。五十八年增辦工科，易名臺灣省立北港高級農工職業學校。八十九年改隸，曰國立北港高級農工職業學校。

## 科系
現有科系凡七，曰化工科，曰資訊科，曰電機科，曰農業機械科，曰機械科，曰畜產保健科，曰農場經營科。別設綜合職能科暨實用技能班。

## 它典
*國立北港高級農工職業學校
鰒

**鰒**，今曰**鮑魚**，軟體動物也，生於海。常舍於海濱，以藻為食。

《漢書·王莽傳》:「王莽事將敗，悉不下飯，唯飲酒，啖鰒魚。」《全上古三代秦漢三國六朝文》卷一五《請祭先王表》：「先主喜食鰒魚，前已表徐州臧霸送鰒魚二百」，依此，曹操喜食鰒魚。

分類:食
名古屋大學

**名古屋大學**，略稱**名大**，在日本名古屋，奉十七條憲法之精神。明治三年肇於大日本帝國名古屋，時名曰醫學校。昭和再造，曰名古屋帝國大學。諸舊帝國大學中創設最末者也。學院有十，曰文學，曰理學，曰工學，曰情報文化學，曰醫學，曰農學，曰教育學，曰法學，曰經濟學。

今有生徒凡一萬兩千餘人，獲諾貝爾獎者六人。學術鼎盛，當東瀛三甲。坂田模型、岡崎片段、藍色發光二極體，皆肇於名大。

## 引據

## 它典
* 名古屋大學

分類:日本之大學
上智大學

**上智大學**，略稱上智，在日本東京，奉天主教之精神。大正二年肇於大日本帝國東京。學院有八。夫上智者，至高之睿智也。以：「真理之光」為訓。

昭和七年，有學生參拜靖國神社未敬禮者，是為「上智大學之事」，軍部怒之。

今有生員凡一萬餘人，泰西歸國者尤眾。聲譽崇隆，世有「早慶上智」三名校之謂也。

## 它典
* 上智大學

分類:日本之大學
大阪大學

**大阪大學**，略稱**阪大**，在日本大阪，以醫學、科學為尊。天保九年，肇於日本大阪，時名曰適塾。昭和六年再造，曰大阪帝國大學。學院有十一。今有生員凡二萬五千餘人，教授外語種類繁盛，皆冠絕東瀛。

東亞人獲諾貝爾獎之始，乃湯川秀樹氏。斯人畢其功於此學。

## 它典
* 大阪大學

分類:日本之大學
日本東北大學

**東北大學**，略稱**東北大**，在日本東北仙臺。尚研究之劬劬，奉門戶之開放。曾開東瀛諸大學之先，收女子生徒。

元文元年肇建，時屬陸奧國，曰**明倫養賢堂**。明治四十年再造，曰東北帝國大學。大正七年，本學一部之農科大學自立門戶，曰北海道帝國大學，今國立大學法人北海道大學是也。

今學院有十，有生徒凡一萬八千餘人，為格致學強豪。大學問家輩出，尤以魯迅、飯島澄男、宇澤弘文、田中耕一、鈴木厚人、西澤潤一、舛岡富士雄師徒等氏，譽滿天下。

## 博覽
* 東北大學

東北大
田中金峰

**田中金峰**，諱**樂美**，字**君安**，金峰其號也，通稱**右馬三郎**。君安少聰敏，髫齡即能著述，撰《大阪繁昌詩》三卷，文藻超拔，成人弗逮，人皆以神童目之。其舉止閑雅，沈靜寡言笑；白皙纖麗，宛若好女。其先出丹波六田氏，本源姓，蓋八幡公源義家之苗裔也。

年三四歲，即不弄群兒常戲之物，日常正衣冠，為趨朝覲見之戲，人皆異之。

年六歲，於歷代帝王及英將名相，皆能諳記不紊。時父華城抱恙，未暇親授句讀，君安乃自憑几披卷，引《字林》、《玉篇》以辨義，遂能通讀，人益異之。年八九歲，從母杉本氏適他所，有二偸兒尾其後。從婢未覺，君安先覺之，顧叱曰：「吾謹護吾母，汝曹不速去，腰間雙刀將放光矣！」二賊驚遁。君安天性仁恕，哀憐之情，尤動人心。家有轎夫，嗜博飲，人誡之，反出詈語。時屆冬寒，轎夫衣單，君安憐之，懇母以緼袍襦帶賜之，謂曰：「汝日舁轎護大人，不可謂不勞。若無御寒之物，恐患寒疾。」轎夫感泣曰：「郎君年纔十一，慈愛若此，我若不悛，必遭冥罰。」自是終身絕博飲。

家嘗遭火，移居備後街。一夜，有盜數人攀樹穿壁，聚於樓上，將燃燈下樓。時既四更，闔家熟睡。母深江氏忽見火光聞人語，駭而呼父內記。內記驚起，束帶佩劍，提槍聚徒，將登樓擊之。君安亦佩劍徐進，牽父裾曰：「盜所欲者，金錢耳。乞則與之，不饜則盡殺之未晚。願大人姑待其自降。」盜聞之，喪膽踰垣而遁，未掠一物。時年十三。

年十四，代父授業，聚諸生講《左傳》。遇杜預註有疑，輒發奇論。藤澤泊園聞之，賦五絕以貺之。

後遷安土坊。父內記草《通策》十五篇，擬獻薩摩侯。會侯歸國，遘暑痢暴薨，遂不果。初，《通策》甫成，內記竊示君安。君安平日所見，多與父異，然常斂鋒芒，以免傷恩。至是，君安進論和戰海防之策，細評其六篇。內記服其理，遽為改稿。時年十五。

有筑前松崎元眞者，年方而立，曩遊江戶，師事一齋、艮齋十年。將歸國，道經浪華，謁內記，執贄學醫。內記謂曰：「吾邇來俗務繁冗，子可暫與吾兒談儒籍。」元眞大喜，及見君安，見其沈默危坐，俯首撝謙，出而笑曰：「一美童子，何能識字？殆癡兒耳。」塾生以告，君安微哂而已。他日，君安延元眞入齋，出近作數篇示之，元眞覽之大駭，其詩文皆若老宿所為。因漸次詰問，君安博覽強記，應答如響。元眞退謂塾長曰：「博覽強記，識見明達，而謙虛挹損，懷虛若愚，此乃大器。異日名振天下者，必此子也！」

君安教人，叮嚀反覆，溫和之氣溢於眉宇，故人多樂服；內記嚴明方正，訓導有法，人皆畏之。故塾中有「夏日冬日」之評，蓋喻內記威嚴若夏日，君安溫潤若冬日也。

有村醫之子三浦生者，亦在塾中，本無賴徒也。嘗言貧，求貸三兩。君安憫之，私以束脩貸焉。同塾生知之，痛責其誑金以冶遊，欲逼其償還。生巧言欺曰：「所貸者，三分耳。」君安聞之，笑謂諸生曰：「彼長我幼，曩以巧言誑我。彼既行乞，我固將與之。今轉兩為分，誠非大丈夫之心腸，何其濁也！然以金銀之故，爭辯於庭，甚失師弟之誼。請諸君恕之，仍留塾中，勿令大人聞也。」諸生惡其不悛，卒以告內記。內記怒曰：「吾素惡三浦生為人，今果欺吾仁恕之兒！且彼蒙兒之教，恩亦不淺，乃以怨報德，實人面獸心。諸君勿與此氄毛四蹄者同處。」遂削其籍。聞者無不稱歎君安之寬宏。

君安十七歲時，米價翔踴。一日，愀然謂父曰：「聞邇來米價一時翔踴，窮為乞丐者甚眾。兒願傾私藏束脩，市米以賑之。」內記甚然之，即日出囊中金，如其意行之。遠近聞之，無不感動。

一日，內記問其志。君安對曰：「兒願弱冠東遊江戶，二十七八而歸，張門戶於京都，以遂初心。」內記莞爾笑曰：「憶汝三四歲時嬉遊之狀，汝之所期，吾固知之。然汝必當留家以紹箕裘也。」君安曰：「若必留家，我將訴諸官府，立醫學寮，營施藥堂，以教群生，懸壺濟貧。此兒宿志也。」內記大喜，偉其識量。

君安素多病，至年十九，病革不起。彌留之際，索紙筆自書辭世詩二首。其一曰：「十九年來臥草廬，病中何暇發佳譽。今朝別父歸泉後，膝下誰能校著書？」其二曰：「大母慈萱拭涙痕，枕頭撫我泣遺言。宿心未遂身先没，無那含飴索乳恩。」書畢，囑父成其志，遂瞑。卒葬妙壽寺先塋側。

## 家世
*六世祖：莊次郎。以故攜家乘古器入京，寓居田中氏，遂冒其姓。入小森公門下學醫。後事仁和王，受法橋爵，薙髮稱嘉菴。南遊順流至浪華，居高麗橋三街，遂籍焉。娶吉川圓齋之妹，生三男，皆立法橋。歿後僅存一孫。
*六世祖母：吉川圓齋之妹。
*四世祖：諱顯輝，號綺潮，莊次郎之孫。及長，赴京謁神祇殿，倡神道，稱長門介。未幾而歸，娶樋口亮菴之女，生三男一女。次男諱輝美，餘皆早夭。
*四世祖母：樋口亮菴之女。
*曾伯祖、曾叔祖：皆早夭。
*祖父：諱輝美，號玉洲。娶深江氏，生一男一女，女早殤，男即華城也。
*祖母：深江氏。有賢德，少而守寡，貞烈自守，辛勞鞠育華城至成立。使師事藤澤泊園學儒，又從備前難波抱節學醫。時曾祖母樋口氏猶在，日夜念子切，故華城未及兩載即歸，娶杉本氏。
*父：諱顯美，字君業，號華城，通稱內記。兼通儒醫，以醫名於京攝之間。初，杉本氏憾華城未能遠遊遂志，乃禱於北辰星。弘化元年甲辰，生君安於北久寶寺坊三街。凡祈北辰者必以午日，君安生於仲夏既望午時，仲夏為午月，既望適逢午日，月、日、時三午相合，人皆以爲神驗。
*母：杉本氏。

## 據

*《大阪繁昌詩·序》

分類:江戶列傳
帛琉

**帛琉共和國**簡曰**帛琉**，或曰**帕勞**，太平洋中島國也。古欲據其者甚繁，西、德、日皆然。第二次世界大戰後，日敗於美，此地遂歸美屬。一九四四年獨立。緣其近菲律賓，亦有菲裔居此。
葉劍英

縮圖
**葉劍英**，初名**宜偉**，字**滄白**，廣東梅縣人也，清光緒二十三年三月二十七，生於廣東省嘉應直隸州雁洋堡下虎形村。

民國三年，入梅州私立東山中學。六年，入雲南講武堂。後經孫文粵軍總司令部參議何子淵引薦，隨孫氏投身二次革命。

九年夏，隨孫氏逐桂系軍閥。又與建黃埔軍校，任教授部副主任。

十五年七月，隨國民革命軍北伐，任國民革命軍第一軍總預備隊指揮部參謀長。初克南昌，改任國民革命軍新編第二師師長，後任國民革命軍第四軍參謀長。

十六年十二月，陰合中共，起事於廣州。歷任中共中央軍委總參謀長、紅一方面軍參謀長等職。

及抗戰，任八路軍參謀長。

國共再戰，任中共中央軍委副總參謀長。

三十八年一月，任北平聯合辦事處主任，謀與中華民國政府議和。

及中共立國，歷任中共中央華南分局第一書記、廣東軍區司令員兼政治委員、中央人民政府委員、廣東省人民政府主席、中央人民政府人民革命軍事委員會副主席、中共中央副主席、中共中央軍委副主席、全國人大常委會委員長等職。

一九八六年十月二十二日病薨，年八十九。

分類:全國人大常委會委員長世家
一九四三年

## 大事
*一月十五日，始用五角大廈。
## 生
## 卒
## 諾貝爾獎
* 物理：奧托•斯特恩
* 化學：喬治•德海韋西
* 生理和醫學：亨利克•達姆、愛德華•阿德爾伯特•多伊西
* 文學：未頒
* 和平：未頒